text:
Kumbi Vingachitika Kuja Mucharu Chambula Nkhaza?
Kumbi ŵanthu akukuchitiyanipu nkhaza? Kumbi munthu munyaki m’banja linu akumuchitiyapu nkhaza? Kumbi mutopa kukuchitiyani nkhaza? Nkhaza ndizu “zichitisa kuti ŵanthu asuzikengi ukongwa pacharu chosi chapasi.” Wonani vakuyeruziyapu ivi.
NKHAZA ZA M’BANJA NDIPUSO KUKOLERE: Wupu wa United Nations ungukamba kuti: “Pa anthukazi atatu ŵewosi, munthukazi yumoza wakuchitikiyapu nkhaza ndi murumu waki pamwenga chibwezi chaki.” Wupu uwu ungukamba so kuti “pacharu chosi chapasi munthukazi yumoza pa anthukazi 5 ŵewosi, ŵanthu akhoza kumukolere.”
KUCHITIYANA NKHAZA MUMISEWU: Kafukufuku walongo kuti ku United States kwe vigeŵenga vakujumpha 30,000 vo vichitiya nkhaza ŵanthu. Ku Latin America, munthu yumoza pa ŵanthu atatu ŵewosi akumuchitiyapu nkhaza.
KUBAYANA: Kafukufuku walongo kuti ŵanthu pafupifupi 500, 000 angubayika chaka chimoza pe, ndipu chiŵerengeru ichi chijumpha chiŵerengeru cha ŵanthu wo angubayika pa nkhondu. Ŵanthu abayana ukongwa muvyaru va kumwera kwa Africa ndipuso ku Central America kuluska vyaru vinyaki vosi. Ŵanthu akujumpha 100,000 angubayika chaka chimoza pe ku Latin America, ndipu ŵanthu 50,000 angubayika chaka chimoza pe ku Brazil. Kumbi chilipu cho chingawovya kuti ŵanthu aleki kuchitiyana nkhaza?
KUMBI NKHAZA ZINGAMALA?
Ntchifukwa wuli nkhaza zichitika pacharu chosi? Pe vinthu vinandi vo vichitisa kuti ŵanthu achitiyengi nkhaza anyawu. Vinyaki mwa vinthu ivi ndi: ukavu, kukuliya m’banja lo ŵanthu achitiyana nkhaza, kumwa ukongwa moŵa ndipuso kumwa munkhwala wakutimbanyiza wongu, kuleka kutumbika umoyu wa ŵanthu. Kweniso, ivi vichitika chifukwa chakuti ŵanthu wo achitiya nkhaza anyawu alangika cha.
Vyaru vinyaki vayesesa kuti vimalisi nkhaza. Chiŵerengeru cha ŵanthu akubayika chingusika ukongwa vyaka 10 vo vajumpha mutawuni ya São Paulo ku Brazil. Kweni sonu ŵanthu ŵeche kuchitiyana nkhaza mutawuni iyi ndipu ŵanthu 10 pa ŵanthu 100,000 abayika. Kumbi ntchinthu wuli cho chingawovya kuti ŵanthu aleke limu kuchitiyana nkhaza?
Kuti ŵanthu aleki kuchitiya nkhaza anyawu, akhumbika kusintha maŵanaŵanu ndipuso mijalidu yawu. Ŵanthu wo achitiya nkhaza anyawu akhumbika kuleka kujikuza, mbunu ndipuso kujiyanja. Akhumbika so kwanja anyawu, kuŵatumbika kweniso kuŵaŵanaŵaniya.
Kumbi ndi vinthu wuli vo vingawovya kuti munthu wasinthi? Ŵanaŵaniyani vo Bayibolu lisambiza:
“Chifukwa kwanja Chiuta kung’anamuwa kusunga malangu ngaki.”
—1 Yohane 5:3.
“Kuwopa Yehova kung’anamuwa kutinkha vinthu viheni.” *—Nthanthi 8:13.
Kwanja Chiuta kweniso kuwopa kumukwiyisa ndiku kungawovya ukongwa kuti ŵanthu wo achitiya nkhaza anyawu asinthi mijalidu yawu yosi yiheni. Kumbi ivi vingachitika nadi?
Alex, * waja mujeri ku Brazil kwa vyaka 19 chifukwa cha kuchitiya nkhaza ŵanthu. Wangwamba kusambira Bayibolu ndi Akaboni aku Yehova ndipu wangubatizika mu chaka cha 2000. Kumbi iyu wakusintha nadi mijalidu yaki? Alex wadandawula ukongwa chifukwa cha vinthu viheni vo wachitanga. Iyu wangukamba kuti, “Nditimuyanja ukongwa Chiuta chifukwa chakuti wakundigowoke maubudi ngangu. Kwanja Yehova kweniso kumuwonga kwandiwovya kuti ndisinthi mijalidu yiheni.”
César, wa ku Brazil wabiyanga ŵanthu mwakuŵawofyeza ndi futi kweniso kuswa zinyumba. Wanguchita ivi kwa vyaka 15. Kumbi ntchinthu wuli cho chingumuwovya kuti wasinthi? Pa nyengu yo wenga mujeri, wangwamba kusambira Bayibolu ndi Akaboni aku Yehova. César watiti: “Ndingwamba kuwona kuti umoyu we ndi chilatu. Ndingusambira kwanja Chiuta kweniso ndingwamba kumuwopa. Ndinguleka kuchita vinthu viheni kuti ndileki kumukwiyisa. Ndakhumbanga cha kuti ndije nge ndileka kuwonga lisungu laki. Kwanja Chiuta kweniso kopa kumukwiyisa ndiku kungundiwovya kuti ndileki mijalidu yiheni.”
Kumbi vakuyeruziyapu ivi vititisambizanji? Vititisambiza kuti Bayibolu le ndi nthazi zakusinthiya umoyu wa ŵanthu. (Ŵaefesu 4:23) Alex yo wazumbulika kali mu nkhani iyi wangukamba so kuti: “Vo ndasambira m’Bayibolu ve nge maji ngakutowa ngo ngandidikiya ndipu ngasuka maŵanaŵanu ngangu ngaheni. Ndaziŵanga cha kuti ndazamusintha.” Kukamba unenesa kusambira Bayibolu kungatiwovya kuti tileki kuchita vinthu viheni. Mazu Ngaku Chiuta nge ndi nthazi zakutowesa mijalidu yiheni. (Ŵaefesu 5:26) Bayibolu lingawovya ŵanthu ankhaza kweniso ambunu kuti ayambi kuchitiya lisungu anyawu ndipuso kuti aje achimangu. (Ŵaroma 12:18) Yiwu aja mwachimangu chifukwa agwirisiya ntchitu fundu za m’Bayibolu.—Yesaya 48:18.
Akaboni aku Yehova akujumpha 8 miliyoni wo aja muvyaru 240 achitiya nkhaza anyawu cha. Ŵanthu akupambanapambana asambira kwanja ndipuso kopa Chiuta. Asambira so kwanja anyawu ndi kuja mwachimangu nge banja lapacharu chosi. (1 Petro 4:8) Ivi vilongo kuti ŵanthu akhoza kuja mwachimangu pacharu chosi.
CHARU CHAMBULA NKHAZA CHIZENGI PAMBULA KUSWERA YAPA
Bayibolu likamba kuti pambula kuswera yapa Chiuta watuzengepu uheni wosi. Charu chankhaza ichi chimalengi pa “zuŵa la cheruzu ndipuso pa zuŵa lo ŵanthu ambula kopa Chiuta azamubayikiya.” (2 Petro 3:5-7) Ŵanthu wo achitiya nkhaza anyawu kwazamuŵavi. Kumbi tingasimikiza wuli kuti Chiuta wamalisengi nkhaza?
Bayibolu likamba kuti Chiuta “watinkha weyosi yo watanja nkhaza.” (Sumu 11:5) Mlengi watanja chimangu kweniso urunji. (Sumu 33:5; 37:28) Ndichu chifukwa chaki walekeliyengi cha ŵanthu wosi wo achitiya nkhaza anyawu.
Charu chifya chachimangu chituza nadi. (Sumu 37:11; 72:14) Kumbi mungayanja kuziŵa vo mungachita kuti muzije mucharu chambula nkhaza?
^ ndimi 12 Yehova ndi zina laku Chiuta lo lisanilika m’Bayibolu.
^ ndimi 14 Mazina ngasinthika.


c: text/html

text:
NKHANI YAPAPEJI LAKWAMBA | KUMBI MUWONGA MPHASU YAKUZIRWA YAKUTUWA KWAKU CHIUTA?
Mphasu Yakuphara Mphasu Zosi
JORDAN wakoleze mutchini wakusongore pensulu wo uwoneka nge sitima. Ŵanthu angawona nge kuti mutchini wenuwu ngwambula ntchitu, kweni iyu watiwuwona kuti ngwakuzirwa ukongwa. Iyu wangukamba kuti: “Russell, yo wenga mubwezi wa banja lidu ndiyu wakundipasa mutchini uwu ndeche mwana.” Russell wanguŵachitiya vinthu vakukhumbika ukongwa apapi aku Jordan kweniso ambuyaki. Iyu wanguŵawovya ukongwa pa nyengu yo akumananga ndi masuzgu. Jordan wanguziŵa venivi Russell wati wafwa. Iyu wangukamba kuti: “Pakuti sonu ndaziŵa vinandi vakukwaskana ndi Russell, mphasu yimana yeniyi njakuzirwa ukongwa kwaku ini.”
Nge po tawone mu nkhani yaku Jordan, anyaki angawona nge kuti mphasu yo munthu wapasika njambula kuzirwa. Kweni yo walonde, watiyiwona kuti njakuzirwa ukongwa. Bayibolu likonkhosa mphasu yinyaki yo njakuzirwa ukongwa. Ilu likamba kuti: “Chiuta wanguchiyanja ukongwa charu mwakuti wangupereka Mwana waki wapade, kuti weyosi yo wavwana mwaku iyu wangafwanga cha kweni waje ndi umoyu wamuyaya.”—Yohane 3:16.
Mphasu yeniyi yingapasa munthu umoyu wamuyaya! Kumbi yingaŵapu mphasu yinyaki yakuzirwa ukongwa kuphara yeniyi? Chinanga kuti ŵanthu anyaki angawona kuti mphasu yeniyi njambula kukhumbika, kweni Akhristu atiyiwona kuti “njakuzirwa.” (Sumu 49:8; 1 Petro 1:18, 19) Ntchifukwa wuli Chiuta wangupereka umoyu wa Mwana waki nge mphasu ku ŵanthu wosi?
Wakutumika Paulo wamuka fumbu lenili mumazu yanga: “Kuziya mwa munthu yumoza ubudi ukuseremucharu ndipu nyifwa yikuza chifukwa cha ubudi, mwaviyo nyifwa yikusapaliya ku ŵanthu wosi.” (Ŵaroma 5:12) Munthu wakwamba Adamu, wangubuda chifukwa wanguleke dala kuvwiya Chiuta ndipu pavuli paki wangufwa. Kuziya mwaku Adamu, nyifwa yikusapaliya ku ŵanthu wosi.
“Malipiru nga ubudi ndi nyifwa, kweni mphasu yo Chiuta wapereka ndi umoyu wamuyaya kuporote mwaku Khristu Yesu Ambuyafwi.” (Ŵaroma 6:23) Chiuta wangutuma mwana waki Yesu Khristu kuzipereka umoyu waki wambula ubudi kuti waziwombo ŵanthu wosi ku nyifwa. Ŵanthu wosi wo avwana mwaku Yesu azamulonde umoyu wamuyaya chifukwa cha ‘sembi yakuwombo’ yeniyi.—Ŵaroma 3:24.
Pakukamba za vitumbiku vosi vo Chiuta wazamupasa ŵanthu kuziya mwaku Yesu Khristu, Paulo wangukamba kuti: “Tiwonga Chiuta chifukwa cha mphasu yaki yambula makambika.” (2 Ŵakorinte 9:15) Sembi yaku Yesu njakuzirwa ukongwa mwakuti titondeka kuyikonkhosa. Pe mphasu zinandi zamampha zo Chiuta wapasa ŵanthu. Sonu ntchifukwa wuli sembi yaku Yesu ndiyu yakuzirwa ukongwa? Kumbi mphasu yeniyi, yipambana wuli ndi mphasu zinyaki zosi zo Chiuta wapereka? * Nanga tingalongo wuli kuti tiwonga? Titikupemphani kuti muŵerengi nkhani ziŵi zakulondopu kuti muwoni vo Bayibolu limuka.
^ ndimi 8 Ndi mtima waki wosi, Yesu “wangupereka umoyu waki chifukwa chaku isi.” (1 Yohane 3:16) Chinanga kuti ve viyo, nkhani izi zikonkhosa udindu waku Chiuta yo wakutipaska sembi yeniyi kuti wafiski khumbu laki.

robotstxt: allowed

filter: keep


text:
NTCHITO YA KUPHARAZGA NA KUSAMBIZGA PA CHARU CHOSE
Europe
VYARU 47
ŴANTHU 744,482,011
ŴAPHARAZGI 1,611,290
MASAMBIRO GHA BAIBOLO 834,121
Zgoro Lakuzika
Ku Georgia, munthu munyake wakiza apo ŵabali ŵakaŵika kashelufu kamatayala, wakati: “Fumanipo apa, kupharazga apa cha! Tchalitchi lakuzomerezgeka mu Georgia nda Orthodox pera.” Mubali uyo wakaŵa pafupi na kashelufu wakamufumba makoramakora munthu uyu usange wali kuŵazgapo mabuku ghithu. Munthu uyu wakati, “Yayi, nindaŵazgepo.” Mwaluso, mubali wakamupempha kuti wakaŵazge mabuku ghithu. Munthu uyu wakatuna chifukwa cha umo mubali wakayowoyera nayo mwakuzika, ndipo wakatorapo mabuku. Pakati pajumpha mazuŵa, munthu uyu wakizaso ndipo wakaphepiska chifukwa cha ivyo wakachita pakwamba. Wakayowoya kuti wakaŵazgira magazini ghithu amama ŵake awo mbachibulumutira. Wose ŵakaghatemwa ndipo ŵakakhumbanga kuŵazgaso ghanyake ghasono. Pasono munthu uyu wakwiza kanandi waka pa kashelufu kuti wasangepo magazini agho ghafuma sono.
Nthowa Yiwemi Yakumazgira Mphindano
Ŵabali ŵaŵiri ku Azerbaijan, ŵakaŵa mu upharazgi. Ŵakasanga munyamata munyake wimilira pafupi na chinyumba, ndipo ŵakamba kumupharazgira. Munyamata uyu wakati, “Ningategherezga ivi yayi; nkhwananga.” Kufuma apo, wakafumiska chimayi mu thumba, wakati, “Munthu munyake wanichitira msinjiro, sono namumalana nayo na chimayi ichi mwakuti urunji uwoneke.”
Ŵabali ŵakazizwa, kweni ŵakati, “Nkhwananga kukoma munthu.”
Munthu uyu wakati, “Ipo nichite wuli?” Ŵakamuŵazgira Ŵaroma 12:17-21 na kumulongosolera kuti Chiuta ndiyo wakwenera kuwezgera, ŵakamuphaliraso kuti tingazomerezganga yayi kuti ‘uheni utithereske, kweni tilutilire kuchita uwemi kuti tithereske uheni.’ Ŵakamuphalira uwemi wa lulimi lwakuzika kweniso kuti usange wapweteka panji wakoma munthu, njuŵi yake yimusuzgenge nyengo zose. Wakati wapulika nthena, munyamata uyu wakafumapo.
Pakati pajumpha pafupifupi ora limoza, munyamata uyu wakasanganaso na ŵabali ŵara ndipo wakati: “Nawerako kwa munthu uyo nakhumbanga kukakoma. Nindamupweteke kweni tadumbiskana makora nkhani yithu. Nawonga chomene, mwanovwira kuti nileke kunjira mu suzgo.” Ŵabali ŵakamuphalira kuti Yehova ndiyo wakamovwira.
Wakambaso Kuwungana Chifukwa cha Ivyo Wakawona pa Shelufu Yamatayala
Vyaka vinandi kumasinda, mudumbu munyake ku Norway wakaleka unenesko. Ŵapharazgi ŵakati ŵamba kugwiliskira ntchito mashelufu ghamatayala pakupharazga mu malo gha ŵanthu ŵanandi, mudumbu uyu wakaghawonanga ndipo kanandi wakajumphangapo waka para wakuluta kukagura vinthu ku msika.
Nangauli wakayowoyapo nawo yayi Ŵakaboni awo ŵakaŵa pa mashelufu agha, kweni wakadokeranga waka vithuzithuzi na mabuku ghakutowa agho ghakaŵapo. Ivi kweniso kawonekero kawemi ka Ŵakaboni, vikamupangiska kuti waŵe na khumbo la kuwelera kwa Yehova na ŵanthu ŵake.
Kweniso wakawona kachidindo ka webusayiti yithu ya jw.org, ndipo wakaghanaghana kuti wakawonepo pa webusayiti iyi. Wakazizwa chomene wakati wawonapo adiresi ya Nyumba ya Ufumu yapafupi kweniso nyengo zakwambira maungano. Wakachita dawunilodi mabuku ghanyake na kuluta ku nyumba ya ufumu mwawofiwofi. Ŵabali ŵakamupokelera makora chomene, ndipo ŵalara ŵakapempha mudumbu munyake kuti wasambirenge nayo Baibolo. Nyengo yichoko waka, wakasanga ŵabwezi ŵawemi mu mpingo ndipo wakambaso kuchita vyauzimu mwakukhazikika. Pasono wakufika pa maungano na kuzgorapo kweniso wakupharazga mwakukhazikika, ngwakukondwa kuti waliso paubwezi na Yehova.
Wakapharazgira Ŵanyake ŵa ku Sukulu mu Basi
Ronja, mudumbu wa vyaka 15 wakukhala ku Norway. Zuŵa linyake apo wakalutanga ku sukulu pa basi wakamba kudumbiskana na ŵasepuka ŵatatu ŵa mu kilasi lake pa nkhani yakuti vinthu vikachita kusintha. Ŵasepuka aŵa ŵakamunyoza chifukwa cha ivyo wakugomezga, ndipo ivi vikamukwenyerezga mudumbu withu. Pakuti wakawona kuti ngwambura kunozgeka kuyowoyapo pa nkhani iyi chifukwa chakuti pakatora nyengo kwambura kuyiyowoyapo, wakapempha amama ŵake kuti ŵamovwire. Ŵakamovwira kusanga fundo zakukhorweska zakuti kuli Mlengi.
Zuŵa lakulondezgapo mu basi, Ronja wakalongosora kuyana na ivyo wakanozgekera. Kweni ŵasepuka ŵara ŵakamunena chifukwa cha kugomezga mwa Yehova. Yumoza wawo wakachemerezga kuti: “Mu basi iyi mulije uyo wakugomezga mwa Yehova! Wuskani mawoko tiwone. Ni njani wakugomezga kuti vinthu vikachita kusintha, ndipo ni njani wakugomezga mwa Yehova?” Ronja wakazizwa kuwona msepuka munyake uyo wakakhala nayo pafupi wakuwuska woko na kuyowoya kuti, “Ine nkhugomezga mwa Yehova!” Ŵana ŵanyake ŵaŵiri, nawo ŵakati, “Naneso!” Ichi chikulongora kuti ivyo Ronja wakadumbiskananga na ŵasepuka ŵara, ŵana ŵanyake ŵakapulikanga ndipo ŵanyake ŵakakhorwa na fundo izo Ronja wakayowoya.
Munthu Wambura Kumanya Kuŵazga Wakasanga Buku
Zuŵa linyake kumise, ŵanalume ŵaŵiri ŵakuyowoya Chiarabic ŵakufuma ku Syria ŵakiza ku ofesi ya munthavi ku Denmark. Ŵakaphalira mudumbu uyo wakaŵa pa malo ghakufikira ŵalendo kuti ŵakupenja Ŵakaboni ŵa Yehova. Ŵanthu aŵa ŵakakondwa, mudumbu uyu wakati waŵaphalira kuti ŵafika ku malo ghakwenelera. Kweni kasi ŵakasanga wuli adiresi ya ku malo agha? Pakwamba ŵakaluta ku layibulare, ndipo ŵakalongora wantchito wa mu layibulare chithuzithuzi icho ŵakajambura pa foni yawo. Chithuzi ichi chikaŵa cha pa peji lakwamba mu buku la Chiarabic la Kasi Baibolo Likusambizgachi Chomenechomene? Kufuma apo, wantchito wa mu layibulare yura ndiyo wakaŵapa adiresi ya ofesi ya munthavi.
Ŵanalume ŵaŵiri aŵa ŵakatondekanga kuyowoya Chidanishi. Ntheura mudumbu wakachema mubali uyo wakuyowoya Chiarabic. Vikawoneka kuti yumoza wa ŵanalume ŵaŵiri aŵa ndiyo wakakhumbanga chomene kumanya vinandi vya Baibolo. Mubali yura wakatora adiresi na nambara yake ya foni ndipo ŵakapangana kuti walutenge pamoza na mubali munyake wakuyowoya Chiarabic kukachezga nawo.
Ŵabali aŵa ŵakati ŵaluta kwa munthu uyu, ŵakamanya kuti Kaboni wa Yehova wandamupharazgirepo. Munthu uyu wakaŵaphalira kuti wakasanga buku mu bokosi lake la makalata, nangauli pakaŵavya zina kulongora kuti buku ili nda munthu wakuyowoya Chiarabic. Pakuti wakamanyanga yayi kuŵazga, wakapempha mubwezi wake kuti wamuŵazgire buku ili. Ŵakamara kuŵazga buku lose mu mazuŵa ghatatu. Wakati wapulika ivyo vili mu buku ili, wakakhorwa kuti wasanga unenesko.
Munthu uyu wali kuchimbira kwawo, ndipo wakusuzgika chomene maghanoghano chifukwa cha kuŵa kutali na ŵabali ŵake, kweni wakupembuzgika na ivyo Baibolo likuyowoya. Ŵabali ŵakati ŵafika kakwamba, wakaŵafumba kuti: “Nyengo yose iyi mukalekerangachi kwiza? Ivi ndivyo nkhakhumbanga.” Munthu uyu wakulutilira kusambira Baibolo na ŵabali ndipo wakukondwa chomene na ivyo wakusambira.
Wakamba Kukondwa
Dmitry wakaŵa manejara pa kampani yinyake ya hona ku Ukraine. Kweni wakati wamanya kuti hona ni muheni chomene ku thupi la munthu, wakayileka ntchito iyi nangauli yikaŵa ya malipiro ghanandi. Kufuma apo, mu myezi yitatu, anyina na anyinavyara wose ŵakafwa. Ichi chikamuchitiska chitima chomene. Wakagomezganga kuti wamupembuzgika ku tchalitchi kwake na kusanga mazgoro pa mafumbo agho wakaŵa nagho, kweni wakawerako waka. Mubwezi wake wakamuphalira kuti kuŵa Mkhristu wa Orthodox chikung’anamura waka “kuvwara mphinjika msingo kweni mu mtima mulije kanthu.” Ndimo Dmitry wakajipulikiranga nadi. Wakamanya kuti wakumanya vinandi yayi vya Chiuta na Baibolo. Chifukwa cha kusoŵa kwakunjilira, wakamba kulomba wovwiri. Kufuma apo, wakakumbuka kuti wakapulikapo vya Ŵakaboni ŵa Yehova. Wakaluta pa Intaneti na kusanga webusayiti yithu, ndipo wakatindikika chomene na vinthu vinandi ivyo vikusangikapo vyakukhwaskana na Baibolo. Kufuma apo, wakapenja uko kukaŵa Nyumba ya Ufumu yapafupi. Wakati wafika pa malo ghakwimikapo magalimoto pa nyumba ya ufumu, mubali uyo wakapokeleranga ŵalendo wakakumana nayo na kumufumba usange wakukhumba wovwiri. Dmitry wakati, “Nkhukhumba kusambira Baibolo.” Kwambira myezi 6 iyo yajumpha, Dmitry wakusambira Baibolo nyengo zose na kwiza pa maungano.
Ŵakuŵika Mauthenga pa Mulyango
Paul na Faith, ŵa ku Britain, ŵakapharazgira mwanakazi munyake zina lake Susan ndipo ŵakapangana kuti ŵaluteso. Ŵakati ŵalutaso, ŵakamusanga yayi Susan pa nyumba. Pakukumbuka ulongozgi wa mu Uteŵeti Withu wa Ufumu wa Novembala 2014, Paul na Faith ŵakalemba uthenga na kuŵika pa chijaro. Ŵakalembapo kuti ŵizengeso zuŵa lakulondezgapo. Ŵakati ŵalutaso, ŵakazizwa kuwona Susan waŵalembera uthenga na kuŵika pa chijaro chake. Wakalongosora kuti wamugura vinthu kunozgekera ukwati wa mwana wake mwanakazi. Paul na Faith ŵakalembaso uthenga unyake na kuyowoya kuti ŵizengeso sabata yakulondezgapo. Pa nyengo iyi, ŵakasanga Susan wakuŵalindilira, ndipo ŵakamba kusambira nayo buku la Baibolo Likusambizgachi?
Pakuti ukwati wa mwana wake ukaŵa pafupi kuchitika, Susan wakapempha kuti ulendo wakulondezgapo ŵangizanga dankha yayi. Paul na Faith ŵakati ŵalutaso, kukaŵa waka yii, ntheura ŵakalemba uthenga na kuŵikapo nambara yawo ya foni. Ŵakakondwa kupokera uthenga pa foni kufuma kwa Susan wakuphepiska kuti ŵakapambana nayo. Wakaŵaphalira kuti pa nyengo iyi, wakaŵa kuseri kwa nyumba wakachezganga na mzengezgani wake. Kwambira nyengo yira, Susan wakusambira Baibolo nyengo zose, ndipo sonosono apa wakalutako kakwamba ku maungano.
Paul na Faith ŵakutemwa chomene kuleka mauthenga pa nyumba za ŵanthu ŵakunweka. Iwo ŵakuti: “Ŵanthu ŵanyake ŵanandi awo tikaŵalekera mauthenga pa nyumba zawo ŵakutiyimbira mafoni kuti tikalutizge kusambira nawo. Ni nthowa yakovwira chomene.”
Chipulikano Chake Chikakhukiska Nesi
Mu Ogasiti 2014, mubali munyake ku Hungary wakagonekeka mu chipatala chifukwa cha suzgo la mtima. Chachitima ntchakuti wakafwa pakati pajumpha kanyengo kachoko. Muwoli wa mubali uyu wakalemba vya nesi, zina lake Tünde, uyo wakapweleleranga mfumu wake, wakati:
“Mu 2015, ine na mwana wane tikaluta ku Ungano wa Chigaŵa wa ‘Yezgani Yesu!’ Paumaliro wa zuŵa lachitatu, apo tikaŵa pa malo ghakwimikapo magalimoto kunozgeka kuti tiwerenge, mama munyake wakimilira panthazi pane, wakaŵika pasi vikwama vyake, wakanivumbatira, na kwamba kulira. Nkhamukumbuka kuti ni nesi uyo wakawovwira afumu ŵane apo ŵakaŵa mu chipatala pafupifupi chaka chimoza kumasinda. Mama uyu wakaniphalira kuti pakwamba pa shifiti yiliyose, nesi waliyose ŵakamupanga mulwari yumoza kuti wamupwelelerenge. Wakuti nyengo yiliyose wakalombanga kuti ŵamutume kukapwelelera afumu ŵane. Ntheura nyengo yiliyose ŵakamutumanga pa bedi la afumu ŵane.
“Tünde wakuti nkharo ya afumu ŵane na chipulikano chawo kweniso chigomezgo ndivyo vikamukhukiska kwamba kusambira Baibolo na Ŵakaboni ŵa Yehova.
“Tünde, uyo pasono wakusambira Baibolo, wakulindilira kuti wazakawone afumu ŵane para ŵazakawuka. Wakukhumba kuzakaŵaphalira kuti nkharo yawo na chipulikano chawo chakukhora ndivyo vikamovwira kuti wamanye Yehova na ivyo walayizga.”
Kupharazga mu Magalimoto
Chifukwa cha viwoneskero na vivulupi, nyengo zinyake ŵapolisi ŵakajaranga malodiburoku ghanyake gha pakati pa Greece na Bulgaria. Ntheura magalimoto ghanandi ghakayimanga pa mzere utali kulindilira kuti ŵajure mageti. Mpingo unyake ku Bulgaria ukasangirapo mwaŵi na kwamba kugaŵira madilayivara mabuku ghakulongosora Baibolo. Ŵabali ŵakanyamura mabuku gha viyowoyero 12 na kwambako kugaŵira madilayivara kulazga ku boda. Madilayivara ghanandi gha galimoto zikuruzikuru ghakavuka kweniso kukwenyelera, ndipo ghakakhumbanga munthu wakuyowoya nawo. Ŵabali ŵakategherezganga mwakufwasa, ndipo ŵakaŵapembuzganga na kuŵakhwimiska. Dilayivara munyake wakafumba kuti, “Kasi ndimwe Ŵakaboni ŵa Yehova?” Ŵakati ŵamuzgora kuti enya, wakati, “Nangumanya, chifukwa Mbakaboni ŵa Yehova pera awo ŵakupharazga nga umo mukuchitira imwe.” Dilayivara munyake wakufuma ku Austria wakati: “Mwaŵanthu imwe tingamugwenthani yayi, muli palipose na kuno wuwo. Mukuchita makora chomene! Lutilirani kupembuzga ŵanthu na kuŵapa chigomezgo.” Munyake wakati: “Nindadokerepo kuŵazga mabuku ghinu. Kweni sono niŵazgenge mwakukondwa.” Mubali wakati wapharazgira dilayivara munyake, wakawona kuti dilayivara uyu wakuthiska masozi. Dilayivara uyu wakayowoya kuti nayo wakaŵa Kaboni vyaka vinandi kumasinda. Ŵabali ŵakamuchiska kuti wakaŵazge mabuku, kweniso wakakumane na ŵabali ku mpingo uliwose.


text:
Juni 5-11
YEREMIYA 51-52
Sumu 37 na Lurombo
Mazgu Ghakwamba (Mamin. 3 panji kuchepera apa)
MAZGU GHA CHIUTA MBUSAMBAZI
“Chilichose Icho Yehova Wayowoya Chikufiskika”: (Mamin. 10)
Yer 51:11, 28—Yehova wakayowoyerathu uyo wazamuthereska Babuloni (it-2-E 360 ¶2-3)
Yer 51:30—Yehova wakayowoyerathu kuti Babuloni wazamuŵa wambura chivikiliro (it-2-E 459 ¶4)
Yer 51:37, 62—Yehova wakayowoyerathu kuti Babuloni wazamuparanyikirathu ndipo muzamukhala munthu yayi (it-1-E 237 ¶1)
-
Ivyo Tasambira: (Mamin. 8)
Yer 51:25—Chifukwa wuli Baibolo likati Babuloni likaŵa “phiri lakuparanya”? (it-2-E 444 ¶9)
Yer 51:42—Kasi mazgu ghakuti “nyanja yakwera pa Babuloni” ghakang’anamurangachi? (it-2 882 ¶3)
Kasi ivyo mwasambira pakuŵerenga Baibolo sabata iyi, vyamusambizgani vichi za Yehova?
Kasi ni fundo wuli zinyake izo mwasanga pakuŵerenga Baibolo sabata iyi?
-
Kuŵerenga Baibolo: (Mamin. 4 panji kuchepera apa) Yer 51:1-11
PHARAZGANI MWALUSO
Umo Tingapharazgira Mwezi Uno: (Mamin. 15) Kudumbiskana. Nkhani iyi yafuma pa chigaŵa cha “Umo Mungapharazgira.” Longorani tumavidiyo, ndipo pamanyuma pa kavidiyo kalikose pemphani ŵapharazgi kuti ŵayowoyepo ivyo ŵasambirapo. Chiskani ŵapharazgi kulongora mweneko nyumba ivyo vili pa jw.org pa chigaŵa cha IVYO BAIBOLO LIKUSAMBIZGA > VYAKOVWIRA MABANJA.
UMOYO WACHIKHRISTU
“Kasi Muli na Chipulikano mu Ivyo Yehova Walayizga?”: (Mamin. 15.) Mafumbo na mazgoro. Chiskani ŵabali na ŵadumbu kuti ŵadumbiskanenge mauchimi gha mu Baibolo kuti ŵakhozganenge.—Ro 1:11, 12.
Sambiro la Baibolo la Mpingo: (Mamin. 30) kr mutu 2 ¶1-12
Weleranimo Ivyo Mwasambira na Kuyowoyapo Mwakudumura Ivyo Muzamusambira Sabata Yikwiza (Mamin. 3)
Sumu 49 na Lurombo


text:
Vyakumela
Vyakumela m’MalaŵiEdit
Mu chalo cha Malaŵi muli vyakumela vya mitundu yinandi. Muli makuni, utheka na vinyakhe ivyo vikusangika m’Malaŵi pela mu chalo chose chapasi. Makuni ya m’Malaŵi yakupambana-pambana kwakuyana na malo ayo makuni aya yakumelako.
Makuni yanyakhe ngakuchita kupandika na banthu ngeti makuni ayo pa Chingelezi bakuti ma blue gum, pine, gmelina, cypress, na yanyakhe yanandi. Makuni yakuti ngambula kwiza na banyakhe ni makuni ngeti makuni ya yembe (mango), mitundu ya mawolenji, (citrus),
Makuni yanyakhe ni aya: mubabani, thung’unda, minyozi ya mitundu-mitundu, kabeza, maqokolo, mavilo, masuku, matubeni (strawberry – tree type), mjejengwani, matowo, mulolo, makama, mphangala, kavundula, mono, matwatwa, matunduluka, buyu (baobab), mbula, chifiqe, mubanga, m’zobala, msipani, nthumbuzga za kalulu, kazando, masuju
Muliso mphangwe yakupambana pambana ngati: chindere, nyungu,


text:
ŵanyamata na ŵasungwana
IVYO ŴACHINYAMATA ŴAKUFUMBA
Kasi Ningachita Wuli Kuti Nipwelelerenge Ndalama?
Kasi uli kunjirapo mu sitoro yinyake kuti ukawonemo waka, kweni pakufuma ukaŵa kuti wagura chinthu chinyake chakudura chomene kwambura bajeti? Usange ni nthena, nkhani iyi yikovwirenge.
VYAKULEMBAPO
Ivyo Ungachita Pakusambira Chiyowoyero Chinyake
Pakusambira chiyowoyero chinyake, pakukhumbikwira nyengo, kulimbikira kweniso kuyezgelera. Nkhani iyi yikovwirenge kuti uleke kusuzgika para ukusambira chiyowoyero chinyake.
IVYO ŴANYINU ŴAKUYOWOYA
Kuŵerenga Baibolo
IVYO ŴANYINU ŴAKUYOWOYA
Ndalama
In this section, the names of some persons quoted have been changed.


text:
Chifukwa Wuli Ŵakaboni ŵa Yehova Ŵakupharazga Nyumba na Nyumba?
Yesu wakaphalira ŵasambiri ŵake kuti ‘
ŵakazgore ŵanthu ŵa mitundu yose kuŵa ŵasambiri.’ (Mateyu 28:19, 20) Apo wakatumanga ŵasambiri ŵake, Yesu wakati ŵakapharazge ku nyumba za ŵanthu. (Mateyu 10:7, 11-13) Yesu wakati wafwa, Ŵakhristu ŵakwambilira ŵakalutilira kuthandazga uthenga “
pakweru na ku nyumba na nyumba.” (Milimo 5:42; 20:20) Tikulondezga Ŵakhristu ŵakwambilira, ndipo tikuwona kuti kuluta ku nyumba na nyumba ni nthowa yiwemi yakupharazgira ŵanthu.


text:
July 17-23
EZEKIELE 18–20
Sumu 21 ndi Pempheru
Mazu Ngakwamba (Mamin. 3 pamwenga kusikiya pasi)
CHUMA CHAKUTULIYA M’MAZU NGAKU CHIUTA
“Kumbi Yehova Waluwa Nadi Asani Wagowoka?”: (Mamin. 10)
Ezek. 18:19, 20—Yehova walanga munthu weyosi malinga ndi vo wachita (w12-CN 7/1 18 ¶2)
Ezek. 18:21, 22—Yehova ngwakunozgeka kugowoke ŵanthu wo alapa ndipu wakumbuka so cha vo ananga (w12-CN 7/1 18 ¶3-7)
Ezek. 18:23, 32—Yehova wabaya ŵanthu aheni asani akana kulapa (w08-CN 4/1 8 ¶4; w06-CN 12/1 27 ¶11)
-
Kufufuza Fundu Zakuzirwa za M’Bayibolu: (Mamin. 8)
Ezek. 18:29—Ntchifukwa wuli Ayisraele angwamba kumuŵanaŵaniya viheni Yehova, nanga isi tingachita wuli kuti tikhwechi vo yiwu anguchita? (w13 8/1 14 ¶9)
Ezek. 20:49—Ntchifukwa wuli ŵanthu aŵanaŵananga kuti Ezekiele “wakambanga waka myati,” nanga isi tisambiranjipu? (w07-CN 7/1 14 ¶3)
Kumbi mwasambiranji vakukwaskana ndi Yehova pakuŵerenga Bayibolu sabata yinu?
Kumbi ndi fundu zinyaki nizi zakuzirwa zo mwasaniya pakuŵerenga Bayibolu sabata yinu?
-
Kuŵerenga Bayibolu: (Mamin. 4 pamwenga kusikiya pasi) Ezek. 20:1-12
KUSAZGIYAKU LUSU LIDU MU UTEŴETI
Ulendu Wakwamba: (Mamin. 2 pamwenga kusikiya pasi) 1 Yoh. 5:19—Sambizani Uneneska. Kambani mazu ngo ngangakuwovyani kuti muziweliyeku.
Ulendu Wakuweliyaku: (Mamin. 4 pamwenga kusikiya pasi) Chiy. 3:2-5—Sambizani Uneneska. Kambani mazu ngo ngangakuwovyani kuti muziweliyeku so. (Wonani mwb16.08 8 ¶2.)
Nkhani: (Mamin. 6 pamwenga kusikiya pasi) w16.05 32—Mutu: Kumbi Mpingu Ungalongo Wuli Kukondwa Asani Chipharazgu Chakuti Munthu Wawezekiyamu Chaperekeka?
TICHITENGI VINTHU NGE AKHRISTU
Sumu 35
“Kumbi Mujaliya Waka Kujimba Mulandu?”: (Mamin. 10) Nkhani yakukambisana. Wonesani dankha vidiyo yakuti Jani Akugomezeka ku Vyeruzu Vaku Yehova—Mugowokengi.
Vo Achinyamata Afumba—Kumbi Ndingachita Wuli ndi Vinthu vo Ndinangisa? (Mamin. 5) Kambisanani nkhani yakuti, “Vo Achinyamata Afumba—Kumbi Ndingachita Wuli ndi Vinthu vo Ndinangisa?” Vwisiyani dankha chigaŵa chakuti “Kumbi Mungachita Wuli?”
Sambiru la Bayibolu la Mpingu: (Mamin. 30) kr mutu 4 ¶1-6 ndi bokosi lamutu wakuti “Vo Zina Laku Chiuta Ling’anamuwa”
Kambani Mwakudumuwa vo Tasambira Kweniso vo Tazamusambira Sabata Yamawa (Mamin. 3)
Sumu 38 ndi Pempheru


text:
CHIGONGWI CHA ALINDA—CHAKUSAMBIRA November 2017
Magazini iyi ye ndi nkhani zakusambira kwambiya December 25, 2017 mpaka January 28, 2018.
Mbani Mwakukondwa!
Asani muwona kuti muchita soni kumba ndi mpingu, kumbi mungamalisa wuli maŵanaŵanu ngenanga kuti muthamiki Yehova mwakumba sumu?
Kumbi Muthaŵiya Kwaku Yehova?
Ndondomeku ya misumba yakuthaŵiyaku yititisambiza wuli kuti Yehova wagowoke.
Yezgani Yehova Pakuchita Urunji ndi Lisungu
Kumbi misumba yakuthaŵiyaku yilongo wuli kuti Yehova ngwalisungu? Kumbi yititisambizanji pa nkhani ya mo Yehova wawone umoyu? Kumbi yilongo wuli kuti wayeruzga mwaurunji?
“Munthu Wakupaska Watumbikikengi”
Tingagwiriskiya ntchitu nyengu yidu, nthazi zidu ndi vinthu vinyaki kuti tilutisi panthazi ntchitu za Ufumu.
Kanani Maŵanaŵanu nga Ŵanthu a Mucharu Ichi
Tosi tikhumbika kuphwere kuti tileki kutoliyaku fundu za mucharu ichi zo zingananga maŵanaŵanu ngidu. Tikambisanengi vinthu vinkhondi vo ŵanthu a mucharu ichi aŵanaŵana.
Mungazomerezanga Chechosi Cha Kuti Chikutondekeseni Kuzilonde Mphotu
Wakutumika Paulo wati wakumbuska Akhristu anyaki za chilindiza cho ŵenga nachu, wangutcheŵeska.
Kumbi Mungachita Wuli Kuti Muziŵiliyi Mpingu Wasonu?
Asani mukhumba kusama mumpingu mungachita mantha. Ntchinthu wuli chingakuwovyani kuti muziŵiliyi?


text:
Kayuni Kakuzizika
KALE ŵanthu ŵakatenge kayuni kakuchemeka Arctic tern kakuduka mtunda wa makilomita pafupifupi 35,200, kufuma kunena kwa charu chapasi m’paka kusika kwa charu chapasi na kukaweraso. Kweni kafukufuku wasono walongora kuti tuyuni utu tungaduka mtunda utali chomene kuluska apa.
Ŵasayansi ŵakakakilira tumashini (geolocators) ku tuyuni utu kuti ŵamanye mtunda uwo tungaduka. Tumashini utu nthupepu chomene mwakuti uzito wake ukuyana waka na tumakilipi twakufyatikira mapepara. Tumashini tukavumbura kuti tuyuni utu tukuduka mtunda wa makilomita 90,000, kuluta na kuwera. Palijeso chamoyo chinyake icho chili kwendapo mtunda utali nthena. Kayuni kanyake kakaduka mtunda wa makilomita pafupifupi 96,000. Chifukwa wuli ŵakawonaso makora mtunda uwo tuyuni utu tukuduka?
Tuyuni utu tukwenda mwakunyoroka yayi. Nga umo mukuwonera pa chithuzi, nthowa iyo tukwenda yikuwoneka nga ni S. Chifukwa wuli? Tukulondezga umo mphepo zikwendera.
Tuyuni utu tukukhala vyaka pafupifupi 30, ndipo pa vyaka ivi tukuŵa kuti twaduka makilomita ghakujumpha 2.4 miliyoni. Mtunda uwu ukuyana waka na kuluta ku mwezi na kuwerako maulendo ghatatu panji ghanayi! Munthu munyake wakati: “Ntchakuzizika kuti kayuni kachoko nthena kaduke mtunda utali nga ni uwu.” Buku linyake likuti: ‘Pakuti tuyuni utu tukusangana na chihanya ku malo ghose ghaŵiri (Arctic na Antarctica), ipo tukuwona ungweru wa zuŵa kaŵirikaŵiri kuluska chamoyo chilichose.’—Life on Earth: A Natural History.


text:
NKHANI YA PA CHIKOPI
Kovwira Ŵanthu ŵa Viyowoyero Vyose—Manyani Ivyo Vikuchitika Pakung’anamura Mabuku
Buku linyake likuti: “Ŵanthu ŵanyake ŵakuti ntchito ya kung’anamura njakusuzga chomene kuluska ntchito zinyake.”—“The Cambridge Encyclopedia of Language.”
AWO ŵakulemba mabuku gha Ŵakaboni ŵa Yehova, ŵakudankha kunozga makora nkhani, kufufuza, na kulemba, pambere zindang’anamulike. Dipatimenti Yakulemba Mabuku iyo yili ku ofesi yithu yikuru ku New York, U.S.A., yikuweleramo dankha nkhani izo zalembeka kuti yiwone usange ni zaunenesko kweniso zalembeka munthowa yakwelenera. *
Kufuma apo, Dipatimenti Yakulemba mabuku yikutumizga nkhani izo zalembeka ku ŵakung’anamura ŵanandi pa charu chose. Ŵanthu aŵa ŵakugwilira ntchito ku malo uko kuli ŵanthu ŵa chiyowoyero chawo. Ŵanandi ŵakung’anamura kufuma mu Chingelezi kuya mu viyowoyero vyakonkhera. Iwo ŵakwenera kupulikiska Chingelezi kweniso chiyowoyero chawo.
Kasi ŵakung’anamura ŵakuchita wuli ntchito yawo?
Geraint, wa ku Britain uyo ngwakung’anamulira mabuku, wakuti: “Nkhugwira ntchito pamoza na ŵanyane, ntheura chakukhumbikwa chomene nkhukolerana. Para tasangana na suzgo pakung’anamura, tose tikovwirana. Tikukhumba chomene kuti tipulikiske fundo, tikulimbana na mazgu yayi. Tikughanaghanira chomene ng’anamuro la nkhani na chilato chake, uku tikughanaghaniraso ŵanthu awo tikuŵalembera nkhani iyo.”
Kasi chilato chinu ntchivichi?
“Icho tikukhumba ntchakuti para munthu wakuŵazga ivyo tang’anamura, wawonenge nga kuti vikalembeka mu chiyowoyero chake chakonkhera. Vingamanyikwanga yayi kuti tachita kung’anamura. Ntheura tikulemba mazgu agho ŵanthu ŵakuyowoya nyengo zose. Para vyaŵa nthena, munthu uyo wakuŵazga wangaliŵika pasi yayi buku, kweni wakondwenge kuliŵazga. Waŵenge nga ni para wakurya chakurya chiwemi chambura kusuzga kusumba.”
Kasi pali uwemi wuli kuti awo ŵakung’anamura ŵakhalenge uko chiyowoyero chikuyowoyeka?
“Pakuti tikukhala pamoza na ŵanthu awo ŵakuyowoya chiyowoyero ichi, vikutovwira kuti ting’anamulenge munthowa yakuti ŵangapulika luŵiro. Kuno ku Wales, ŵanthu ŵanandi ŵakuyowoya Chiwelsh, ndipo tikupulika mazgu agho ŵakuyowoya zuŵa lililose. Kweniso para talemba mazgu, tingaluta kukafumba ŵanthu usange ndimo ŵakuyowoyera nadi, kweniso usange ngakupulikikwa na ghakwenelera. Ichi chikutovwira kuti tilembenge fundo yeneko iyo yili mu Chingelezi.”
Kasi ntchito yinu mukugwira wuli?
“Tikuŵa mu magulu, ndipo gulu lililose likupika ntchito yake. Chakwamba, waliyose wakuŵazga payekha nkhani ya Chingelezi kuti wamanye umo yalembekera kweniso awo yalembekera. Para tikuŵazga tikujifumba kuti: ‘Kasi nkhani iyi yikuyowoya vichi? Kasi fundo yikuru njakuti wuli ndipo chilato chake ntchivichi? Kasi nkhani iyi yinisambizgenge vichi?’ Ivi vikovwira ŵakung’anamura kughanaghanira ivyo vingaŵawovwira pakung’anamura.
“Para waliyose wamara kuŵazga payekha, tose tikukumana na kudumbiskana ivyo waliyose wakughanaghana. Waliyose wakusambira kwa munyake. Tikukhumba kumanya usange tayipulikiska nadi nkhani. Tikuwonaso umo tingalembera fundo kuti zipulikikwe. Icho tikukhumba ntchakuti para munthu waŵazga nkhani iyo tang’anamura, wachite vinthu vyakuyana waka na ivyo wangachita uyo wayiŵazga mu Chingelezi.”
Kasi ŵanthu ŵatatu aŵa ŵakuchita ntchito wuli?
“Icho tikukhumba ntchakuti para munthu wakuŵazga nkhani wamanyenge luŵiro ivyo vikuyowoyeka. Ntheura tikuŵazga mwakukwezga ndime yiliyose kanandi waka.
“Uyo wakung’anamura wakutayipa ndime mu chiyowoyero icho tikukhumba, ndipo tikuwona pa makompyuta ghithu. Munyake wakuyaniska na Chingelezi kuti wawone usange tawuskako fundo panji tasazgirako. Kweniso tikuwoneseska kuti ivyo vyang’anamulika vikupulikikwa makora, masipeling’i ngambura kubudika, ndipo talondezga malango gha kalembero. Kufuma apo, yumoza wakuŵazga mwakukwezga ndime iyo tang’anamura. Usange pakuŵazga wagota pa malo ghanyake, tikukhumba kumanya icho chachitiska. Para tamara kung’anamura nkhani, yumoza pa gulu lithu wakuŵazga mwakukwezga, uku taŵanyake tikuwona apo pali suzgo mwakuti tinozgepo.”
Vikuwoneka kuti kantchito kakuŵapo!
“Ni ntchito yikuru nadi! Para mukuŵeruka, mukuŵa kuti mwavuka. Mbwenu tikuyileka dankha nkhani iyo tang’anamuranga kuti tizakayiwoneso machero para tapumura. Para pajumpha masabata, Dipatimenti Yakulemba Mabuku yikutumaso vinyake ivyo yasinthamo kaumaliro mu Chingelezi. Ndipo nase tikusintha nkhani zithu apo mphakukhumbikwa. Kufuma apo, tikuŵazgaso nkhani yose na kuwoneseska kuti vyose vikupulikikwa makora kweniso ŵanthu ŵamupulika luŵiro.”
Kasi ni mapulogiramu wuli gha pa kompyuta agho mukugwiliskira ntchito?
“Nangauli kuli makompyuta, kweni ŵanthu mbakukhumbikwa nipera pakung’anamura. Ŵakaboni ŵa Yehova ŵali kupanga mapulogiramu gha pa kompyuta agho ghakovwira kuti ntchito ya kung’anamura yiŵeko yipusu. Pulogiramu yinyake yikutovwira kuti tipange dikishonare iyo tikuŵikamo mazgu agho ŵanthu ŵakutemwa kuyowoya. Pulogiramu yinyakeso yikutovwira kuti tisange luŵiro vinthu vyose ivyo vili kung’anamulikapo kale na ŵanyithu kweniso umo ŵanyithu kumasinda ŵakachitira pakumazga masuzgo agho ŵakasangana nagho pakung’anamura.”
Kasi mukujipulika wuli pakugwira ntchito iyi?
“Ntchito yithu iyi tikuyiwona nga ntchawanangwa icho tikupeleka ku ŵanthu. Ntheura tikukhumba kuchinozga makora chawanangwa ichi kuti uyo wamupokera wakakondwe nacho kweniso chikamovwire. Tikukondwa kumanya kuti nkhani yinyake mu magazini yithu panji pa webusayiti yingakachontha munthu na kumovwira kusintha umoyo wake.”
Vitumbiko Vyambura Kumara
Ŵanthu ŵanandi chomene pa charu chose ŵawovwirika chifukwa cha kuŵazga mabuku agho Ŵakaboni ŵa Yehova ŵakupanga mu chiyowoyero chawo. Fundo zavinjeru izo zikusangika mu mabuku agha na mavidiyo, kweniso ivyo vikusangika pa webusayiti ya jw.org, zikufuma mu Baibolo. Nakuti kwizira mu buku lakupatulika ili, Chiuta, uyo zina lake ni Yehova, wakutiphalira kuti wakukhumba kuti uthenga wake tiphalirengeko ŵanthu ŵa “mtundu uliwose, fuko lililose, lulimi lulilose.”—Chivumbuzi 14:6. *
^ ndime 4 Vinthu vyose vikulembeka mu Chingelezi.
^ ndime 25 Lutani pa www.jw.org kuti muwone mabuku, sumu, na mavidiyo gha mu chiyowoyero chinu kweniso viyowoyero vinyake vinandi.


text:
Maofesi na Kuwona Malo
Zani muzakawone maofesi na umo tikupangira mabuku. Sankhani charu kuti muwone nyengo iyo mungizira.
Greece
Watch Tower Bible and Tract Society
Kifisias 77
GR 151 24 MAROUSI
GREECE
+30 210-619-7630
Kuwona Malo
Mande m’paka Chinkhondi
10:00 a.m., 11:30 a.m., na 2:30 p.m.
Nyengo: Ora limoza
Ivyo Tikuchita
Tikung’anamura mabuku mu Chigiriki, Greek Braille, Chiyowoyero cha Mawoko cha ku Greek, na Chiromany (icho chikuyowoyeka kumpoto na kumwera kwa Greece). Tikulaŵilira ntchito za Ŵakaboni ŵa Yehova ku Greece na Cyprus.


text:
Nkhani Nambara 18: Yakobe Wakaluta ku Harani
Kasi ukuŵamanya ŵanthu aŵa, awo Yakobe wakuyowoya nawo? Yakobe wakakumana nawo pa cisimi pamanyuma pakuti wayenda mazuŵa ghanandi. Ŵakaliskanga mberere zawo. Yakobe wakafumba: ‘Kasi kukwinu ni nkhu?’
Ŵakazgora kuti, ‘ku Harani.’
Yakobe wakafumbaso kuti, ‘Kasi mukumumanya Labani?’
‘Enya,’ iwo ŵakazgora. ‘Uyo Rakelo mwana wake wakwiza uko na mberere.’ Kasi wamuwona Rakelo pa cithuzithuzi apa?
Yakobe wakati wawona Rakelo na mberere za sibweni wake Labani, wakaluta na kugadabura libwe ilo likaŵa pa cisimi mwakuti mberere zimwe maji. Yakobe wakamufyofyontha Rakelo na kumuphalira zina lake na uko wafuma. Rakelo wakakondwa comene, wakaluta kunyumba kukaphalira ŵawiske a Labani.
Labani wakakondwa comene kukhala na Yakobe. Ndipo Labani wakakondwa comene apo Yakobe wakamulomba kuti watore Rakelo. Kweni wakaphalira Yakobe kuti wagwire nchito vilimika vinkhondi na viŵiri kuti watore Rakelo. Yakobe wakagwira nchito iyi cifukwa wakamutemwa comene Rakelo. Kweni kasi ukumanya ico cikacitika nyengo ya ukwati yikati yakwana?
Labani wakapeleka mwana wake mulara, Leya, kwa Yakobe mu malo mwa Rakelo. Yakobe wakati wazomera kugwiraso nchito vilimika vinyake vinkhondi na viŵiri, Labani wakamupaso Rakelo kuti waŵe muwoli wake. Pa nyengo yira Ciuta wakazomerezganga ŵanalume kuŵa na ŵawoli ŵanandi. Kweni sono, nga ni umo Baibolo likuyowoyera, mwanalume wakwenera kuŵa na muwoli yumoza pera.
Genesis 29:1-30.
Mafumbo
- Kasi msungwana uyo wali pa cithuzithuzi apa ninjani, kasi Yakobe wakamucitiraci?
- Kasi Yakobe wakanweka kucitaci kuti watorane na Rakelo?
- Kasi Labani wakacitaci apo nyengo yakuti Yakobe watorane na Rakelo yikakwana?
- Kasi Yakobe wakazomera kucitaci kuti watore Rakelo kuŵa muwoli wake?
Mafumbo ghanyake
- Ŵazgani Genesis 29:1-30.
Nangauli Labani wakamupusika, ni mwauli umo Yakobe wakalongolera kuti ngwakuzika, ndipo tingatorapo sambiro wuli apa? (Gen. 25:27; 29:26-28; Mat. 5:37)
Ni mwauli umo ciyelezgero ca Yakobe cikulongolera mphambano ya citemwa canadi na ca kuyegheka waka mtima? (Gen. 29:18, 20, 30; Sum. 8:6)
Kasi mbanakazi mbani ŵanayi awo ŵakazgoka mbumba ya Yakobe ndipo pamanyuma pake ŵakamubabira ŵana? (Gen. 29:23, 24, 28, 29)


text:
BAIBOLO LIKUSINTHA UMOYO WA ŴANTHU
Nipaniko Waka Chaka Chimoza cha Mtende na Chimwemwe
CHAKA ICHO WAKABABIKIRA: 1971
UKO WAKABABIKIRA: FRANCE
MBIRI YAKE: WAKAŴA WAMBEMBE, MUZAGHALI, KWENISO WAKAMWANGA MINKHWALA YAKUTIMBANIZGA WONGO
UMO NKHAŴIRA KALE:
Tikakhalanga na ŵapapi ŵithu mu muzi wa Tellancourt, kumpoto cha kumafumiro gha dazi kwa France. Adada ŵakaŵa Ŵachifurenchi, kweni amama Ŵachiitaliya. Apo nkhaŵa na vyaka 8, tikasamira ku kamuzi kanyake ku Roma, Italy. Umoyo ukaŵa wakusuzga chomene tikati tafika kura. Adada na amama kanandi ŵakatimbananga chifukwa cha suzgo la ndalama.
Nkhati nafika vyaka 15, amama ŵakaniphalira kuti nisange ŵanyane ŵakuchezga nawo. Ntheura nkhamba kumalira nyengo yinandi kwakwenda. Nyengo yeneyiyo, nkhamba kwenda na ŵanthu ŵambura kulongosoka. Zuŵa linyake, nkhakumana na munthu uyo wakawonekanga muwemi. Wakanigaŵirako minkhwala yakutimbanizga wongo, ndipo nkhamwa kuti nane niwoneke kuti nili mulara. Nakalinga minkhwala yira yikaninjira, kweniso nkhamba vya uzaghali. Nyengo zinandi, ŵanthu ŵakanigonanga. Nkhamba kuwona umoyo kuŵa wawakawaka. Umoyo panji nyifwa, nkhawonanga kuti vyose ni vyawaka pera. Nkhaŵanga na phukwa chomene. Apo nkhaŵa na vyaka 16, nkhakhumba kuti nijikome, ndipo nkhamwa velemuti yose ya moŵa wakuŵaŵa chomene na kujiponya mu nyanja. Pa chifukwa ichi, nkhaŵa thafya m’paka pa zuŵa lachitatu ndipo nkhasisipuka.
Nkhamba kusuzgikira kusanga vyakukhumbikwa pa umoyo, kweni nkhambaso mbembe na vinthu vinyake viheni. Nkhalutanga ku ŵanthu awo ŵakakhumbanga kugona nane, nkhaŵamweskanga minkhwala yakutimbanizga wongo, na kuŵabira chilichose icho ntcha ndalama zinandi. Magulu ghakurughakuru gha vigeŵenga ghakanitumanga kupelekera minkhwala mu Italy. Nyengo zinandi nkhaŵanga mu mawoko gha ŵapolisi. Vikafika pakuti umoyo wane nkhawuwonanga kuŵa wambura ntchito. Kweni pasi pa mtima nkhagomezganga kuti pali chifukwa icho nili kuŵirako. Ntheura nkhalomba kwa Chiuta, nkhamupempha kuti wanipeko waka chaka chimoza cha mtende na chimwemwe.
UMO BAIBOLO LIKASINTHIRA UMOYO WANE:
Apo nkhaŵa na vyaka 24, nkhaghanaghana vya kusamira ku England. Umoyo wane ukaŵa pangozi chifukwa chakuti nkhendanga na ŵanthu awo ŵakaguliskanga minkhwala yakutimbanizga wongo. Pambere nindasame, nkhaluta kukawona amama. Nkhazizwa kuwona kuti ŵakudumbiskana vya Baibolo na munthu munyake zina lake Annunziato Lugarà. * Pakuti nkhamanyanga umoyo wauchigeŵenga wa munthu uyu, nkhachita wofi ndipo nkhamufumba chifukwa icho wakizira kwa amama. Wakaniphalira kuti sono wali kusintha ndipo njumoza wa Ŵakaboni ŵa Yehova. Ntheura wakaniphalira kuti para nakafika ku England nkhakumane na Ŵakaboni. Nkhazomera kuti ndivyo namuchita. Kweni nkhati nafika ku England, nkhambiraso umoyo wane wakale.
Zuŵa linyake, nkhasangana na Kaboni uyo wakagaŵiranga magazini gha Gongwe la Mulinda na Wukani! mu msewu ku London. Nkhakumbuka ivyo Annunziato wakaniphalira, ndipo nkhamupempha Kaboni yura kuti wanisambizgenge Baibolo.
Nkhazizwa chomene na ivyo nkhasambira mu Baibolo. Mazgu agho ghakanikhwaska chomene nga pa 1 Yohane 1:9, apo pakuti: “Usange tikuzomera zakwananga zithu, Chiuta ni murunji na wakugomezgeka, ndipo watigowokerenge zakwananga zithu na kutitozga.” Vesi ili likanovwira chomene chifukwa nkhajiwonanga kuti nili mukazuzi chifukwa cha ivyo nkhachitanga. Nyengo yeneyiyo nkhamba kusopa na Ŵakaboni ŵa Yehova pa Nyumba ya Ufumu. Ŵakaboni ŵakanipokelera makora chomene. Nkhati nawona umo ŵakutemwerana, nane nkhakhumbanga kuŵa yumoza wawo, pakuti ndivyo nkhadokeranga kwamba kale.
Vikanisuzga viŵi yayi kuleka minkhwala yakutimbanizga wongo na uzaghali, kweni ntchito yikaŵa pakusintha wunthu wane. Nkhawona kuti nkhwenera kuchindika ŵanthu na kuŵaghanaghanira. Nakuti nichali kulimbana na tunkharo tuheni. Kweni Yehova wanovwira, nkhuchitako makora. Myezi 6 kufuma apo nkhambira kusambira Baibolo, nkhabatizika na kuŵa Kaboni wa Yehova. Ivi vikachitika mu 1997.
UMO NASANGIRA CHANDULO:
Pamanyuma pakuti nabatizika, nkhatora mwanakazi zina lake Barbara, uyoso ni Kaboni wa Yehova. Munyane munyake uyo tikenderanga lumoza kale wakati wawona umo nasinthira, nayo wakamba kusambira Baibolo. Nyengo yikati yajumphapo, iyo na mudumbu wake ŵakaŵa Ŵakaboni. Kufuma apo, ŵabuya ŵane ŵachoko, awo ŵakaŵa na vyaka vyakujumpha 80, nawo ŵakamba kusambira Baibolo ndipo ŵakabatizika.
Pasono nili mulara mu mpingo, ndipo ine na muwoli wane tikusambizga Baibolo ŵanthu ŵakuyowoya Chiitaliya awo ŵakukhala ku London. Nyengo zinyake, chitima chikunikora na ivyo nkhachitanga kale, kweni Barbara wakunovwira chomene. Sono nkhukondwa na umoyo wa banja uwo nkhawudokanga kwamba kale, kweniso nili na Dada uyo wakunitemwa chomene. Nkhapempha Chiuta kuti wanipe chaka chimoza cha mtende na chimwemwe, kweni wanipa vinandi chomene.
Sono nkhukondwa na umoyo wa banja uwo nkhawudokanga kwamba kale, kweniso nili na Dada uyo wakunitemwa chomene
^ ndime 10 Wonani nkhani yakuti “Baibolo Likusintha Umoyo wa Ŵanthu


text:
Kovwira Ŵanthu Kumanya ‘Chisambizgo cha Yehova’
‘Nduna . . . yikagomezga, pakuti yikazizikika na chisambizgo cha Yehova.’—MIL. 13:12.
1-3. Kasi ŵasambiri ŵa Yesu ŵakasangana na masuzgo wuli apo ŵakapharazganga makani ghawemi “ku mitundu yose”?
YESU KHRISTU wakapeleka ntchito yikuru chomene ku ŵasambiri ŵake. Iyo wakati: “Lutaninge mukazgore ŵanthu ŵa mitundu yose kuŵa ŵasambiri.” Ntheura ‘makani ghawemi gha ufumu, ghakenera kupharazgika mu charu chose kuti uŵe ukaboni ku mitundu yose.’—Mat. 24:14; 28:19.
2 Ŵasambiri ŵakatemwanga Yesu, kweniso ŵakatemwanga kupharazga makani ghawemi. Kweni ŵakamanyanga makora yayi umo ŵachitirenge kuti ŵafiske ntchito ya kupharazga. Panyengo iyo, ŵasambiri ŵa Yesu ŵakaŵa ŵachoko chomene. Iwo ŵakapharazganga kuti Yesu ni mwana wa Chiuta, kweni wakakomeka. Ŵanthu ŵakawonanga ŵasambiri ŵa Yesu kuŵa “ŵambura kusambira ndiposo ŵanthu bweka.” (Mil. 4:13) Ŵaliska ŵakasambizganga waka maluso gha ŵanthu. Uthenga uwo ŵasambiri ŵakapharazganga, ukasuskanga ivyo ŵakasambizganga ŵalongozgi ŵa visopa. Ŵasambiri ŵa Yesu ŵakaŵa ŵakuyuyulika. Ŵaroma ŵakawonanga Ŵaisrayeli kuŵa ŵapasi chomene.
3 Yesu wakachenjezgerathu ŵasambiri ŵake kuti ŵazamutinkhika na kutambuzgika ndipo ŵanyake ŵazamukomeka. (Luka 21:16, 17) Ŵasambiri ŵa Yesu ŵakeneranga kuzizipizga vinandi. Ŵanthu ŵakaŵawukiranga, ntchimi zitesi zikaŵa palipose, kweniso vinthu viheni vikaŵa palipose. (Mat. 24:10-12) Kasi ŵakatenge ŵafiskenge wuli kupharazga makani ghawemi “ku vigaŵa vyakutali chomene vya charu chapasi”? (Mil. 1:8) Ŵakwenera kuti ŵakafipanga mtima umo ŵachitirenge.
4. Kasi ŵasambiri ŵa Yesu ŵakapharazga m’paka nkhu?
4 Ŵasambiri ŵa Yesu ŵakakumana na masuzgo ghanandi, kweni ŵakalutilira kupharazga makani ghawemi mu Yerusalemu, Samariya na chigaŵa chose cha Ufumu wa Roma. Pakati pajumpha vyaka 30, makani ghawemi ghakaŵa kuti ‘ghapharazgika mu chilengiwa chose kusi ku mtambo,’ ndipo ‘ghakapambika vipambi na kuthandazgika mu charu chose.’ (Kol. 1:6, 23) Ivyo mpositole Paulosi wakayowoya na kuchita apo wakaŵa pa chilwa cha Kipro vikawovwira nduna Yachiroma, Seregiyo Paulosi. Nduna iyi ‘yikagomezga, pakuti yikazizikika na chisambizgo cha Yehova.’—Ŵazgani Milimo 13:6-12.
5. (a) Kasi Yesu wakaŵaphalira vichi ŵasambiri ŵake? (b) Kasi buku linyake likati vichi?
5 Ŵasambiri ŵa Yesu ŵakamanyanga kuti paŵekha ŵangakwaniska yayi kupharazga. Yesu wakaŵaphalira kuti waŵenge nawo kweniso mzimu utuŵa uzamuŵawovwira. (Mat. 28:20) Umo vinthu vikaŵira mu Ufumu wa Roma, vikawovwira chomene kuti ŵasambiri ŵapharazge makora. Buku linyake likati Ŵakhristu ŵakwambilira ŵakamba kupharazga pambere 100 A.D yindafike. Iyi yikaŵa nyengo yiwemi chomene ya kwambira ntchito yakupharazga. Pamanyuma Ŵakhristu ŵakamanya kuti Chiuta ndiyo wakaŵawovwira kuti ŵachite ntchito iyi.—Evangelism in the Early Church.
6. (a) Kasi mu nkhani iyi tisambirenge vichi? (b) Kasi mu nkhani yapanthazi tizamusambira vichi?
6 Kasi Chiuta ndiyo wakasintha vinthu mu Ufumu wa Roma kuti ŵasambiri ŵapharazgenge makora? Baibolo likuyowoyapo yayi. Yehova wakakhumbanga kuti ŵasambiri ŵapharazge makani ghawemi, kweni Satana wakakhumbanga yayi. Mu nkhani iyi, tiwonenge ivyo vikawovwira ŵasambiri ŵakwambilira kupharazga makani ghawemi kwambura suzgo. Mu nkhani yapanthazi, tizamusambira ivyo vikutiwovwira mazuŵa ghano kuti tipharazge makani ghawemi pa charu chose.
MTENDE WA ŴAROMA
7. Kasi vinthu vikaŵa wuli mu Ufumu wa Roma? Chifukwa wuli yikaŵa nyengo yiwemi chomene?
7 Mu nyengo ya Ŵakhristu ŵakwambilira, mu Ufumu wa Roma mukaŵa mtende. Ntheura ŵasambiri ŵa Yesu ŵakapharazganga mwakufwatuka. Panyengo iyo, pakaŵavya awo ŵakawukiranga Boma la Roma. Nkhondo zikaŵangako apo na apo nga umo Yesu wakayowoyera. (Mat. 24:6) Ŵaroma ŵakaparanya Yerusalemu mu 70 C.E., kweniso nyengo zinyake ŵakachitanga nkhondo chifukwa cha kulimbirana mphaka. Kweni mtende uwo ukaŵa mu Ufumu wa Roma ukawovwira ŵasambiri kuti ŵapharazgenge mwakufwatuka. Ufumu wa Roma ukaŵa pa mtende kwa vyaka 200. Buku linyake likuti pa nyengo iyi ŵanthu ŵakaŵa pa mtende nyengo yitali kuluska kumasinda kose.
8. Pakuti mu Ufumu wa Roma mukaŵa mtende, vikawovwira wuli ŵasambiri pa ntchito yakupharazga?
8 Pati pajumpha vyaka pafupifupi 300 Yesu wati wafwa, munthu munyake wakusambira chomene, zina lake Origen, wakalemba ivyo vikachitikanga apo mu Ufumu wa Roma mukaŵa mtende. Iyo wakati Ŵakhristu ŵakapharazga mwakufwatuka mu vyaru vyose ivyo vikaŵa pasi pa Ufumu wa Roma. Ŵanthu ŵakakhalanga mwamtende mu vikaya vyawo kwambura nkhondo. Ntheura, ichi chikawovwira kuti ŵanthu ŵanandi ŵapulike ivyo ŵasambiri ŵakapharazganga pakuyowoya za chitemwa na mtende. Nangauli Ŵasambiri ŵa Yesu ŵakasuskikanga, kweni ŵakapharazga makani ghawemi kulikose mu Ufumu wa Roma.—Ŵazgani Ŵaroma 12:18-21.
MENDERO GHAKAŴA GHAPUSU
9, 10. Chifukwa wuli mendero ghakaŵa ghapusu ku ŵasambiri?
9 Mu Ufumu wa Roma mukaŵa misewu yiwemi yinandi. Chikaŵa chipusu kwenda kufuma ku chigaŵa chinyake kuluta ku chinyake. Ŵasilikari Ŵachiroma ŵakendanga mu misewu iyi kuti ŵavikilire ŵanthu kweniso chigaŵa chose cha Ufumu wa Roma. Misewu iyi yikajumphanga mu nkhorongo, mu viparamba, na mu mapiri. Ŵakhristu nawo ŵakendanga mu misewu iyi kukapharazga makani ghawemi.
10 Ŵaroma ŵakendangaso pa maboti. Ŵakendanga mu nyanja na milonga. Ŵakhristu nawo ŵakakweranga maboti kuluta ku vigaŵa vyakupambanapambana kukapharazga. Ŵakakhumbikwiranga kuŵa na pasipoti yayi panji makalata gha paulendo. Ŵankhungu ŵakaŵa ŵachoko chifukwa ŵakawopanga kulangika. Maulendo gha pa nyanja ghakaŵa ghakofya yayi chifukwa pakendanga sitima za ŵasilikari. Kanandi Paulosi wakaŵanga pangozi para wakwenda pa nyanja, chifukwa nyengo zinyake maboti agho wakakweranga ghakaswekanga. Kweni Baibolo lindayowoyepo kuti wakakumanapo na vigeŵenga pa maulendo gha pa nyanja. Ntheura mendero ghakaŵa ghapusu.—2 Kor. 11:25, 26.
CHIYOWOYERO
11. Chifukwa wuli ŵasambiri ŵakayowoyanga Chigiriki?
11 Alekizanda Mukuru wakathereska vigaŵa vinandi ivyo vikaŵa pasi pa Ufumu wa Roma. Ŵanthu ŵanandi ŵakasambira kuyowoya Chigiriki chakuchemeka Koine. Ntheura Ŵakhristu ŵakapharazganga mu Chigiriki. Pakupharazga ŵakakoranga mazgu mu Malemba Ghachihebere chifukwa ghakang’anamulika mu Chigiriki. Ŵanandi ŵakalimanyanga Baibolo la Septuagint, ilo Ŵayuda awo ŵakakhalanga ku Eguputo ŵakang’anamura kufuma ku Chihebere. Ŵalembi ŵa Baibolo ŵakamalizga kulemba Baibolo mu Chigiriki. Chigiriki chikaŵa na mazgu ghanandi ntheura chikaŵa chipusu kuti ŵanthu ŵasambire Baibolo. Ŵakhristu ŵakaŵa ŵakukolerana chomene chifukwa ŵakayowoyanga Chigiriki.
12. (a) Kasi codex ni vichi? Chifukwa wuli buku ili likaŵa lipusu kuluska mpukutu? (b) Kasi Ŵakhristu ŵanandi ŵakamba pawuli kugwiliskira ntchito mabuku?
12 Kasi Ŵakhristu ŵakwambilira ŵakagwiliskiranga ntchito vichi mu uteŵeti? Pakwamba ŵakagwiliskiranga ntchito mipukutu. Kweni mipukutu yikaŵanga yakusuzga pakusanga malemba na kunyamura. Usange munthu wakukhumba kusanga lemba wakeneranga kuzungulura mpukutu wose, paumaliro na kuwuzingaso. Mipukutu yikaŵanga na malemba mphepete yimoza. Buku la Makani Ghawemi la Mateyu likakwananga mpukutu umoza. Pamasinda ŵakaŵa na codex. Ili likaŵa buku lakwamba. Munthu wakasuzgikanga yayi kusanga lemba ilo wakukhumba. Nyengo iyo Ŵakhristu ŵakambira kugwiliskira ntchito codex yikumanyikwa makora yayi. Kweni ŵakusanda mdauko ŵakuti Ŵakhristu ŵakamba kugwiliskira ntchito buku la codex pamanyuma pa 100 C.E., ndipo ŵanandi ŵakaŵa nalo.
DANGO LA ŴAROMA
13, 14. (a) Kasi dango la Ŵaroma likamovwira wuli Paulosi? (b) Kasi dango la Ŵaroma likaŵawovwira wuli Ŵakhristu?
13 Dango la Ŵaroma likawovwira chomene Ŵakhristu ŵakwambilira. Paulosi wakaŵa Muroma, ntheura wakendanga mwakufwatuka. Apo wakaŵa ku Yerusalemu, ŵasilikari ŵa Roma ŵakamukora ndipo ŵakakhumbanga kumuthyapura. Kweni wakaŵaphalira kuti nayo ni Muroma. Iyo wakakumbuska mulara wa ŵasilikari kuti dango likukana kuthyapura Muroma pambere ŵandamusange na mulandu. Ntheura, ‘ŵanthu awo ŵakaŵa pafupi kumufumba na kumuyuzga ŵakafumako kwa iyo; ndipo mulongozgi wa ŵankhondo wakawopa pakuwona kuti wakaŵa Muroma ndiposo kuti wakamukaka.’—Mil. 22:25-29.
14 Pakuti Paulosi wakaŵa Muroma, dango la Ŵaroma likamuvikilira apo wakaŵa ku Filipi. (Mil. 16:35-40) Apo ŵanthu ŵakali ŵakawukira Ŵakhristu ku Efeso, mulara wa msumba wakaŵaphalira kuti ivyo ŵakachitanga vikasuskananga na dango. (Mil. 19:35-41) Apo Paulosi wakaŵa ku Kesareya, wakapempha kuti wakawonane na themba la Romu. Iyo wakavikilira makani ghawemi nanga mpha maso gha themba la Romu. (Mil. 25:8-12) Ntheura dango la Ŵaroma likawovwira Ŵakhristu “pakuvikilira na kukhozgera” wanangwa wawo wa kupharazga.—Fil. 1:7.
KUMBININIKA KWA ŴAYUDA
15. Kasi Ŵayuda ŵanandi ŵakambininikira nkhu?
15 Ŵayuda ŵakambininikira mu vyaru vinandi. Ntheura makani ghawemi ghakapharazgika mu vyaru vinandi. Vilimika mahandiredi ghanandi kumanyuma, Ŵayuda ŵakatolekera ku wuzga ku Asiriya. Pakati pajumpha nyengo, Ŵayuda ŵanyake ŵakatolekera ku Babuloni. Ŵaperesiya ŵakati ŵathereska Babuloni, Ŵayuda ŵanandi ŵakamba kuwusika na ufumu wa Peresiya. (Est. 9:30) Apo Yesu wakaŵa pa charu chapasi, Ŵayuda ŵakasangikanga mu vigaŵa vyose vya Ufumu wa Romu nga nkhu Asia Minor, Egypt, Greece, Mesopotamia, na vigaŵa vinyake ku North Africa. Pa ŵanthu 60 miliyoni mu ufumu uwu ŵanthu 4 miliyoni ŵakaŵa Ŵayuda. Nangauli ŵakambininikira mu vigaŵa vyakupambanapambana, kweni Ŵayuda ŵakaleka yayi kusopa.—Mat. 23:15.
16, 17. (a) Kasi ŵanthu ŵa mitundu yinyake ŵakasanga chandulo wuli chifukwa cha kumbininika kwa Ŵayuda? (b) Kasi Ŵakhristu ŵaunenesko mazuŵa ghano ŵakuchita wuli pakusopa?
16 Ŵanthu ŵa mitundu yinyake ŵakasambira Malemba Ghachihebere na vigomezgo vya Ŵayuda chifukwa Ŵayuda ŵakasangikanga mu vyaru vinandi. Ŵakasambira kuti kuli Chiuta yumoza waunenesko ndiposo kuti wose awo ŵakumuteŵetera ŵakwenera kulondezga malango ghake. Ŵakasambira kuti Malemba Ghachihebere ghakapelekeka na Chiuta ndiposo kuti mukusangika mauchimi ghanandi ghakuyowoya vya Mesiya. (Luka 24:44) Ntheura apo Ŵakhristu ŵakapharazganga makani ghawemi, Ŵayuda na ŵanthu ŵa mitundu yinyake ŵakaŵa kuti ŵakumanya kale vinyake ivyo Ŵakhristu ŵakapharazganga. Paulosi wakalutanga ku ŵanthu awo ŵangategherezga makani ghawemi. Kanandi wakalutanga mu masunagoge na kudumbiskana na Ŵayuda vya mu Malemba.—Ŵazgani Milimo 17:1, 2.
17 Ŵayuda ŵakawungananga mu masunagoge panji malo ghanyake kuti ŵasope. Ŵakimbanga sumu, kulomba, na kudumbiskana Malemba. Ndimo Ŵakhristu ŵaunenesko ŵakuchitira mazuŵa ghano.
YEHOVA WAKAŴAWOVWIRA KUPHARAZGA
18, 19. (a) Kasi ivyo vikachitika mu Ufumu wa Romu vikawovwira wuli Ŵakhristu? (b) Kasi nkhani iyi yamovwirani kuti mumuwonenge wuli Yehova?
18 Mu mdauko wose wa ŵanthu, nyengo ya Ŵakhristu ŵakwambilira yikaŵa yapadera chomene. Mu ufumu wa Romu mukaŵa mtende, ŵanthu ŵakayowoyanga chiyowoyero chimoza, ŵanthu ŵakaŵa ŵakuvikilirika na dango. Mendero ghakaŵa ghapusu, ndipo ŵanthu mu vyaru vinandi ŵakamanyanga vinandi vya Ŵayuda na Malemba Ghachihebere. Ivi vikawovwira Ŵakhristu kuti ŵapharazgenge makora.
19 Vilimika 400 pambere Yesu wandize pa charu chapasi, Plato, munthu wavinjeru wa ku Greece, wakalemba kuti chikaŵa chinonono chomene kuti ŵanthu ŵamanye Mlengi. Kweni Yesu wakati: ‘Vinthu ivyo ni vyambura machitiko ku ŵanthu ni vyamachitiko kwa Chiuta.’ (Luka 18:27) Nadi, Yehova ndiyo wakawovwira kuti ntchito ya kupharazga yende makora. Iyo wakukhumba kuti “ŵanthu ŵa mitundu yose” ŵapulike makani ghawemi na kumumanya makora. (Mat. 28:19) Nkhani yakulondezgapo yizamulongosora umo ntchito ya kupharazga makani ghawemi pa charu chose yikwendera mazuŵa ghano.


text:
MUTU 96
Yesu Wakayowoya na Mulongozgi Musambazi
MATEYU 19:16-30 MARIKO 10:17-31 LUKA 18:18-30
MWANALUME MUSAMBAZI WAKAFUMBA YESU VYA UMOYO WAMUYIRAYIRA
Yesu wakendanga kujumpha mu Pereya kuya ku Yerusalemu. Penepapo munyamata munyake wakamuchimbilira na kusindama panthazi pa Yesu. Munthu yura wakaŵa yumoza wa ŵalaraŵalara. Panyake wakaŵa mulongozgi wa sunagoge panji yumoza wa Sanihedirini. Iyo wakati: “Msambizgi muwemi, kasi nichitechi kuti nihare umoyo wamuyirayira?”—Luka 8:41; 18:18; 24:20.
Yesu wakati: “Chifukwa wuli ukunichema muwemi? Palije uyo ni muwemi, kweni Chiuta pera ndiyo ni muwemi.” Munyamata yura wakwenera kuti wakachema Yesu “muwemi” mwadango waka, nga umo ŵarabi ŵakachitiranga. Nangauli Yesu wakasambizganga makora, kweni wakaphalira munthu yura kuti mazgu ghakuti “Muwemi” ghakwenelera Chiuta pera.
Yesu wakamuphalira kuti: “Kweni usange ukukhumba kunjira mu umoyo, usungilire malango nyengo zose.” Ntheura munthu yura wakafumba, wakati: “Malango nga?” Yesu wakayowoyapo malango ghankhondi pa Malango Khumi. Wakayowoya vya kukoma munthu, kuleŵa, kwiba, kupeleka ukaboni wautesi, na kuchindika ŵapapi. Kufuma apo, wakasazgirapo dango linyake lakuzirwa chomene, wakati: “Utemwenge mzengezgani wako nga umo ukujitemwera wamwene.”—Mateyu 19:17-19.
Munthu yura wakati: “Nasungilira vyose ivi, kasi nkhupeleŵera mpha?” (Mateyu 19:20) Panyake wakaghanaghananga kuti wakukhumbikwira kuchita chinthu chinyake chikuru kuti wazakasange umoyo wamuyirayira. Yesu wakamanya kuti munthu yura wakaŵa wakukhumbisiska nadi, ntheura “wakamutemwa.” (Mariko 10:21) Kweni munthu yura wakaŵa na chinthu chinyake chakumujandizga.
Munthu yura wakatemwanga chomene vinthu ivyo wakaŵa navyo, ntheura Yesu wakati: “Chinthu chimoza chakhalako kwa iwe: Luta, ukaguliske vinthu ivyo uli navyo na kupeleka ku ŵakavu, ndipo uŵenge na usambazi kuchanya. Wize uŵe mulondezgi wane.” Enya, munthu yura wakenera kugaŵirako ndalama zake ŵakavu, awo ŵangamuwezgera yayi, ndipo waŵe msambiri wa Yesu. Kweni Yesu wakwenera kuti wakakhwaskika chomene wakati wawona munthu yura wakunyamuka na kufumapo wachitima. Munthu yura wakatondeka kumanya usambazi wenecho, chifukwa wakatemweska “vinthu vinandi chomene” ivyo wakaŵa navyo. (Mariko 10:21, 22) Yesu wakati: “Chizamuŵa chinthu chinonono nadi ku awo ŵali na ndalama kunjira mu Ufumu wa Chiuta!”—Luka 18:24.
Ŵasambiri ŵakazizikika na mazgu agha kweniso agho wakayowoyaso pamanyuma, ghakuti: “Ntchipusu kuti ngamila yisolote mu jiso la sindano kuluska kuti munthu musambazi wanjire mu Ufumu wa Chiuta.” Ŵasambiri ŵakafumba kuti: “Ipo ni njani wangaponoskeka?” Kasi ntchinonono chomene kuti munthu wazakaponoskeke? Yesu wakaŵalaŵiska dodoli, ndipo wakati: “Vinthu ivyo ni vyambura machitiko ku ŵanthu ni vyamachitiko kwa Chiuta.”—Luka 18:25-27.
Petrosi wakawona kuti iwo ŵakasankha mwakupambana na munthu musambazi yura, ntheura wakati: “Wonani, ise tasida vinthu vyose na kumulondezgani, kasi tizamuŵa na vichi?” Yesu wakayowoya ivyo ŵazamusanga chifukwa cha kusankha makora. Wakati: “Pa kulengaso, para Mwana wa munthu wakhala pa chitengo chake chauchindami, imwe mwanilondezga namweso muzamukhala pa vitengo 12, na kweruzga mafuko 12 gha Israyeli.”—Mateyu 19:27, 28.
Yesu wakwenera kuti wakaghanaghananga za ivyo vizamuchitika pa charu chapasi kunthazi apo vinthu vizamunozgekaso kuti vizakaŵe nga umo vikaŵira mu munda wa Edeni. Petrosi na ŵasambiri ŵanyake ŵazamutumbikika, chifukwa ŵazamuŵa na mazaza kulongozga lumoza na Yesu mu Paradiso pa charu chapasi. Iyi ni njombe yakwenelera nadi chifukwa cha kujipata kwawo!
Kweni vitumbiko vizamuŵako kunthazi pera yayi. Ŵasambiri ŵake ŵakutumbikika nanga ni sono. Yesu wakati: “Palije uyo wasida nyumba panji muwoli panji ŵakuru panji ŵanung’una panji ŵapapi panji ŵana chifukwa cha Ufumu wa Chiuta uyo walekenge kusanga vinandi chomene mu nyengo yino, ndipo mu nyengo iyo yikwiza, umoyo wamuyirayira.”—Luka 18:29, 30.
Nadi, kulikose uko ŵasambiri ŵangaluta, ŵakusangana na ŵabwezi ŵawemi awo ŵakusopera lumoza, ndipo ubwezi wawo ngwakuzirwa chomene kuluska wa ŵanthu ŵa ndopa yimoza. Ntchachitima kuti munyamata musambazi yura wakataya vitumbiko ivi kweniso njombe ya kuzakaŵa mu Ufumu wakuchanya wa Chiuta.
Yesu wakatiso: “Kweni ŵanandi awo mbakwamba ŵazamuŵa ŵaumaliro ndipo ŵaumaliro ŵazamuŵa ŵakwamba.” (Mateyu 19:30) Kasi wakang’anamurangachi?
Munyamata musambazi yura wakaŵa yumoza wa ŵanthu ‘ŵakwamba,’ chifukwa wakaŵa mulongozgi wa Ŵayuda. Pakuti wakasungiliranga malango gha Chiuta, wakakhumbikwiranga kuchita vinandi. Kweni iyo wakatemwa chomene usambazi na katundu. Ŵanthu bweka ndimo ŵakachitira yayi, ŵakamanya kuti Yesu ŵakasambizganga vyaunenesko ndipo vingaŵalongozgera ku umoyo. Iwo tingati ŵakaŵa “ŵaumaliro,” kweni ndiwo ŵakamba kuŵa ‘ŵakwamba.’ Ŵakamba kuŵa na chigomezgo cha kuzakakhala pa vitengo kuchanya pamoza na Yesu na kwendeska vinthu lumoza na Yesu mu Paradiso pa charu chapasi.


text:
Mafumbo Agho Baibolo Likuzgora
Chifukwa wuli ŵanthu ŵanandi ŵakugomezga kuti kuli Mlengi?
Vyaka 3,000 ivyo vyajumpha, munthu munyake wakalemba kuti wakapangika mwakuzizwiska. (Masalmo 139:14) Mwana wakupangika mwakuzizwiska chomene. Lekani ŵanthu ŵanandi ŵakugomezga kuti kuli Mlengi, uyo wakalenga vyamoyo vyose.—Ŵazgani Masalmo 139:13-17; Ŵahebere 3:4.
Uyo wakalenga charu chapasi na kuchinozga kuti pakhalenge vyamoyo, ndiyo mweneko wa umoyo. (Masalmo 36:9) Kwamba kale, Mlengi wakutiphalira vinandi vya iyo.—Ŵazgani Yesaya 45:18.
Kasi taŵanthu tili kufuma ku vinyama?
Thupi lithu likuyanako na la vinyama. Vili nthena chifukwa chakuti taŵanthu na vinyama, tose tikalengeka kuti tikhalenge pa charu chapasi. Kweni Mlengi wakapanga munthu wakwamba kufuma ku dongo, ku chinyama yayi.—Ŵazgani Genesis 1:24; 2:7.
Ŵanthu na vinyama ŵakupambana mu nthowa ziŵiri zikuruzikuru. Yakwamba, ŵanthu ŵakumanya Mlengi, ŵakumutemwa, na kumuchindika. Yachiŵiri, ŵanthu ŵali kulengeka kuti ŵakhalenge kwamuyirayira, kweni vinyama yayi. Taŵanthu tikufwa chifukwa chakuti munthu wakwamba wakakana kupulikira Mlengi.—Ŵazgani Genesis 1:27; 2:15-17.
Manyani Vinandi
Unenesko Wakuyowoya za Chiuta
Kasi mukuwona kuti Chiuta wakumupwelerani imwe pamwekha? Sambirani mikhaliro yake kweniso umo wangaŵira mubwezi winu.


text:
Kasi mungatemwa kuŵerenga nkhani iyi mu %%?
Baibolo la pa Intaneti
MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
-
Ŵakorinte ŵachali ŵathupi (1-4)
-
Chiuta wakukuzga (5-9)
-
Zengani na vinthu vyambura kukora moto (10-15)
-
Ndimwe tempile la Chiuta (16, 17)
-
Vinjeru vya charu mbuchindere kwa Chiut (18-23)
3 Ntheura ŵabali, nkhayowoya namwe nga nkhuyowoya na ŵanthu ŵakukhwima mwauzimu yayi,+ kweni nga mbanthu ŵathupi, nga mbabonda+ mwa Khristu.
2 Nkhamulerani na mkaka, na chakurya chakukhoma yayi, chifukwa mukaŵa mundakhome. Nakuti na sono wuwo mundakhome.+
3 Pakuti muchali kughanaghana vyathupi.+ Chifukwa usange mukuchitirana sanji na kutimbana, asi ndikuti muli ŵathupi+ ndipo mukwenda umo ŵanthu mu charu ŵakwendera?
4 Para munyake wakuti: “Ine nili wa Paulosi,” kweni munyake wakuti: “Ine wa Apolo,”+ asi ndikuti mukuyana waka na ŵanthu wose?
5 Kasi Apolo ni njani? Ndipo Paulosi ni njani? Mbateŵeti+ awo ŵakamovwirani kuti muŵe ŵakugomezga, nga umo Fumu yikamupira waliyose uteŵeti.
6 Ine nkhapanda,+ Apolo wakathilira,+ kweni Chiuta ndiyo wakakuzganga.
7 Ntheura uyo wakupanda nkhanthu yayi nesi uyo wakuthilira maji, kweni Chiuta uyo wakukuzga.+
8 Sono uyo wakupanda na uyo wakuthilira mbamoza, kweni munthu waliyose wazamupoka njombe yake kuyana na mulimo wake.+
9 Chifukwa tili ŵantchito ŵanyake na Chiuta. Imwe ndimwe munda wa Chiuta uwo ukulimika, nyumba ya Chiuta.+
10 Mwakuyana na lusungu lukuru ulo Chiuta wakanipa, nkhazenga waka fawundeshoni+ nga ni munthu waluso uyo wakumanya kuzenga, kweni munyake wakulutizga kuzenga. Kweni waliyose walutilire kuwona umo wakuzengera pa fawundeshoni iyi.
11 Pakuti palije munthu uyo wangazenga fawundeshoni yinyake padera pa iyo yazengeka kale, iyo ni Yesu Khristu.+
12 Sono usange munyake wakuzenga pa fawundeshoni na golide, siliva, malibwe ghakuzirwa, makuni, utheka, panji mapekesi,
13 mulimo wa munthu waliyose uzamuwoneka. Pakuti zuŵa ilo lizamuwulongora, chifukwa moto+ ndiwo uzamuvumbura. Ndipo moto uzamulongora umo mulimo wa munthu waliyose uliri.
14 Usange mulimo wa munthu uwo wazenga pa fawundeshoni wakhalilira, wazamupokera njombe.
15 Usange mulimo wa munthu waphya na moto ndikuti waphyoka pawaka, kweni mwenecho wazamupona. Kweni usange vyaŵa nthena, vizamuŵa nga wafuma mu moto.
16 Kasi mukumanya chara kuti ndimwe tempile la Chiuta+ ndiposo kuti mzimu wa Chiuta ukukhala mwa imwe?+
17 Usange munyake wakuparanya tempile la Chiuta, Chiuta wazamumuparanya. Pakuti tempile la Chiuta ndituŵa, ndipo imwe ndimwe tempile ilo.+
18 Munthu wangajipusikanga yayi. Usange munyake pakati pinu wakughanaghana kuti ngwavinjeru mu nyengo iyi, wazgoke chindere mwakuti waŵe wavinjeru.
19 Chifukwa vinjeru vya charu ichi mbuchindere kwa Chiuta. Pakuti kuli kulembeka kuti: “Wakukora ŵavinjeru mu uchenjezi wawo.”+
20 Kweniso: “Yehova wakumanya kuti maghanoghano gha ŵanthu ŵavinjeru ngawaka.”+
21 Ntheura paŵavye munyake wanothe na ivyo ŵanthu ŵakuchita. Pakuti vinthu vyose ni vinu,
22 kwali ni Paulosi panji Apolo panji Kefase+ panji charu panji umoyo panji nyifwa panji vinthu ivyo viliko sono panji vinthu ivyo vikwiza, vinthu vyose ni vinu.
23 Imwe muli ŵa Khristu,+ ndipo Khristu ngwa Chiuta.
Tumizgani
Tumizgani
1 Ŵakorinte 3
Malemba Ghakupatulika mu Mang’anamuliro gha Charu Chiphya
https://www.jw.org/finder?docid=1001061103&Book=46&Chapter=3&wtlocale=TB&srcid=share
Chitumbuka
mailto:?body=Ŵazgani Baibolo pa Intaneti%0a%0ahttps%3A%2F%2Fwww.jw.org%2Ffinder%3Fdocid%3D1001061103%26Book%3D46%26Chapter%3D3%26wtlocale%3DTB%26srcid=share&subject=Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
GONGWE LA MULINDA (LAKUSAMBIRA PA MPINGO) MARCH 2016
Magazini iyi yili na nkhani zakusambira pa mpingo kwambira Meyi 2-29, 2016.
Mwaŵana, Kasi Mwanozgeka Kubatizika?
Mafumbo ghatatu agho ghangamovwirani.
Mwaŵana, Kasi Munganozgekera Wuli Ubatizo?
Kasi mungachita wuli usange mukumanya makora yayi kuti ndimwe ŵakunozgeka kubatizika? Wuli usange imwe mukukhumba kubatizika kweni ŵapapi ŵinu ŵakuti mulindilire dankha chifukwa chakuti ŵakukhumba kuti mukhwimeko dankha mwauzimu?
Kasi Tingachita Wuli Kuti Tilutilire Kukolerana?
Buku la Chivumbuzi chaputara 9 likulongosora kuzirwa kwa kukolerana.
Yehova Wakulongozga Ŵanthu Ŵake
Kasi tingalongora wuli kuti tikuthemba ulongozgi wa Yehova?
Kasi Mungawovwira mu Mpingo Winu?
Kasi mungalongora mzimu wa umishonale mu mpingo winu?
Yezgani Mzimu wa Zintchimi
Ivyo Ezekiyeli, Yeremiya, na Hoseya ŵakachita vikutovwira para tavuka, tagongowa, panji tapika mulimo uwo tikuwona nga ngwakusuzga.
Mafumbo Ghakufumira ku Ŵaŵazgi
Kasi mphawuli apo ŵanthu ŵa Chiuta ŵakanjilira mu wuzga wa Babuloni Mukuru? Apo Satana wakayezganga Yesu, kasi wakaluta nayo nadi ku tempile?


text:
Kasi mungatemwa kuŵerenga nkhani iyi mu %%?
Baibolo la pa Intaneti
MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
-
Tundalama tuŵiri twa chokoro chikavu (1-4)
-
CHIMANYIKWIRO CHA IVYO VIKWIZA (5-36)
-
Nkhondo, vindindindi vikuru, nthenda zakwambukira, njara (10, 11)
-
Yerusalemu wazamuzingilizgika na ŵankhondo (20)
-
Nyengo zakutemeka za ŵamitundu (24)
-
Kwiza kwa mwana wa munthu (27)
-
Ntharika ya khuni la mkuyu (29-33)
-
Muŵe maso (34-36)
-
Yesu wakusambizga mu tempile (37, 38)
21 Sono Yesu wakati winuka, wakawona ŵasambazi ŵakuponya vyawanangwa vyawo mu chakuponyamo vyakupeleka.+
2 Wakawona chokoro chinyake chikavu chikuponyamo tundalama tuŵiri twakuzirwa pachoko.+
3 Yesu wakati: “Nadi nkhumuphalirani kuti chokoro chikavu ichi, chaponyamo zinandi kuluska wose.+
4 Chifukwa wose aŵa ŵaponyamo vyawanangwa kufuma pa unandi wa usambazi wawo, kweni chokoro ichi, mu ukavu wake, chaponyamo vyose ivyo chikaŵa navyo, ivyo vyate vichovwirenge.”+
5 Pamanyuma, apo ŵanyake ŵakayowoyanga vya tempile umo likatozgekera na malibwe ghawemi na vinthu vyakupelekeka kwa Chiuta,+
6 iyo wakati: “Kweni vinthu ivi, ivyo mukuwona, mazuŵa ghizenge ndipo pano pazamuŵavya libwe ilo lizamulekeka pachanya pa linyake, ghose ghazamuwiskikira pasi.”+
7 Ndipo ŵakamufumba kuti: “Msambizgi, kasi vinthu ivi vizamuŵako pawuli, ndipo ntchivichi chizamuŵa chimanyikwiro chakuti vinthu ivi vili pafupi kuchitika?”+
8 Iyo wakati: “Chenjerani kuti muleke kupuluskika.+ Pakuti ŵanandi ŵazamwiza mu zina lane na kuyowoya kuti, ‘Khristu ndine,’ ndipo ‘Nyengo yake yasendelera.’ Kuŵalondezga chara.+
9 Nakuti para mukupulika vya zinkhondo na mautimbanizgi, kopa chara. Pakuti vinthu ivi vikwenera kuchitika dankha, kweni mbumaliro chara.”+
10 Yesu wakati kwa iwo: “Mtundu uzamuwukirana na mtundu unyake,+ ufumu na ufumu unyake.+
11 Kuzamuŵa vindindindi vikuru, kweniso njara na nthenda zakwambukira mu malo na malo.+ Kuzamuwoneka vyakofya na vimanyikwiro vikuru kufuma kuchanya.
12 “Kweni pambere vinthu ivi vindachitike, ŵanthu ŵazamumukorani, kumutambuzgani,+ na kumupelekani mu masunagoge na mu majele. Ŵazamumutolerani panthazi pa mathemba na ŵakazembe chifukwa cha zina lane.+
13 Uzamuŵa mwaŵi winu kuti muchitire ukaboni.
14 Ntheura kunozgekerathu yayi mu mitima yinu umo mwamujivikililira,+
15 chifukwa nizamumupani mazgu na vinjeru, ndipo wose awo ŵakumususkani ŵazamutondeka kulimbana navyo panji kuvisuska.+
16 Kweniso muzamupelekeka na ŵapapi ŵinu, ŵana ŵanyinu, ŵabali, na ŵabwezi ŵinu, ndipo mwaŵanyake ŵazamumukomani.+
17 Ndipo ŵanthu wose ŵazamumutinkhani chifukwa cha zina lane.+
18 Kweni nanga ni sisi limoza la ku mitu yinu lizamutayikapo chara.+
19 Para muzamuzizipizga, muzamusungilira umoyo winu.+
20 “Para mukuwona Yerusalemu wakuzingilizgika na ŵankhondo,+ penepapo manyani kuti kupasuka kwake kuli pafupi.+
21 Ndipo awo ŵali mu Yudeya ŵambe kuchimbilira ku mapiri,+ awo ŵali mukati mwake ŵafumemo, ndipo awo ŵali kuwaro ŵaleke kunjiramo,
22 chifukwa agha ni mazuŵa ghakuwezgera nduzga, mwakuti vinthu vyose ivyo vili kulembeka vifiskike.
23 Soka ku ŵanakazi ŵanthumbo na awo ŵakonkheska mu mazuŵa agho!+ Pakuti pa charu pazamuŵa masuzgo ghanandi ndipo ŵanthu aŵa ŵazamulangika.
24 Ŵanyake ŵazamukomeka na lupanga lwakuthwa ndipo ŵanyake ŵazamutolekera ku mitundu yose na kukaŵa ŵazga.+ Yerusalemu wazamukandilizgika na ŵamitundu m’paka nyengo zakutemeka za ŵamitundu zifiskike.+
25 “Kweniso kuzamuŵa vimanyikwiro mu dazi na mwezi na nyenyezi,+ ndipo mitundu yizamukomwa pa charu chapasi na kusoŵa chakuchita chifukwa cha kupoma kwa nyanja na kuŵinduka kwake.
26 Ŵanthu ŵazamufwa chipoyo chifukwa cha wofi apo ŵakulindilira vinthu ivyo vikwiza pa charu, pakuti nkhongono zakuchanya zizamusunkhunyika.
27 Ndipo ŵazamuwona Mwana wa munthu+ wakwiza mu bingu pamoza na nkhongono na uchindami ukuru.+
28 Kweni apo vinthu ivi vikwamba kuchitika, yimilirani na kwinuska mitu yinu, chifukwa kuwombokwa kwinu kuli pafupi.”
29 Yesu wakaŵaphalira ntharika, wakati: “Laŵiskani khuni la mkuyu na makuni ghanyake ghose.+
30 Para mwawona kuti ghakusunda, mukumanya kuti chifuku chili pafupi.
31 Namwe para mukuwona vinthu ivi vikuchitika, manyani kuti Ufumu wa Chiuta uli pafupi.
32 Nadi nkhumuphalirani kuti, muwiro uwu umalenge chara m’paka vinthu vyose vichitike.+
33 Kuchanya na charu chapasi vimalenge, kweni mazgu ghane ghamalenge chara.+
34 “Kweni muŵe maso, mitima yinu yileke kutangwanika na vinthu nga nkhurya mwakujumphizga, kumwa chomene,+ ndiposo vyenjezgo vya umoyo,+ mwakuti zuŵa lira lileke kuzakamuchuluskani
35 nga ntchipingo.+ Pakuti lizamwiza pa wose awo ŵakukhala pa charu chose chapasi.
36 Ipo muŵe maso,+ nyengo zose muŵeyelerenge+ kuti mupone ku vinthu vyose ivyo vichitikenge, na kwimilira panthazi pa Mwana wa munthu.”+
37 Namuhanya wakasambizganga mu tempile, kweni usiku wakafumanga na kukhala mu phiri lakuchemeka Phiri la Maolive.
38 Ndipo na mulenjilenji, ŵanthu wose ŵakizanga kwa iyo mu tempile kuzakamupulika.
Tumizgani
Tumizgani
Luka 21
Malemba Ghakupatulika mu Mang’anamuliro gha Charu Chiphya
https://www.jw.org/finder?docid=1001061103&Book=42&Chapter=21&wtlocale=TB&srcid=share
Chitumbuka
mailto:?body=Ŵazgani Baibolo pa Intaneti%0a%0ahttps%3A%2F%2Fwww.jw.org%2Ffinder%3Fdocid%3D1001061103%26Book%3D42%26Chapter%3D21%26wtlocale%3DTB%26srcid=share&subject=Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Nkhani Nambara 49: Dazi Likayimilira
Awona Yoswa. Wakuyowoya kuti: ‘Dazi, yimilira!’ Ndipo dazi likayimilira nadi. Likayimilira pakati pa mtambo zuŵa lose. Yehova ndiyo wakapangiska kuti ici cicitike! Tiye tiwone cifukwa ico Yoswa wakakhumbira dazi kuti lilutilire kuŵala.
Mafumu ghaheni ghankhondi gha caru ca Kenani ghakati ghayamba kutimbana na Ŵagibiyoni, Ŵagibiyoni ŵakatuma munthu kuti walute kukalomba wovwiri kwa Yoswa. ‘Zani kuno mwaluŵiro!’ Iyo wayowoya ntheura. ‘Tiponoskani! Mafumu ghose agho ghakukhala mu mapiri ghiza kuti ghatimbane na ŵateŵeti ŵinu.’
Nyengo yeneyiyo Yoswa na ŵanalume wose ŵankhondo ŵakaluta. Ŵakenda usiku wose. Ŵati ŵafika ku Gibiyoni, ŵasilikari ŵa mafumu ghankhondi ŵara ŵakacita wofi na kwamba kucimbira. Yehova wakakhizgira malibwe ghakuru kufuma kucanya, ndipo ŵasilikari ŵanandi ŵakafwa na malibwe kuluska awo ŵakakomeka na ŵanalume ŵankhondo ŵa Yoswa.
Yoswa wakawona kuti kwakhala pacoko waka kuti dazi linjire. Ŵasilikari ŵanandi ŵa mafumu ghaheni ghankhondi ghala nthena ŵakacimbira usange kufipenge. Ndico cifukwa cake Yoswa wakalomba kwa Yehova ndipo wakati: ‘Dazi, yimilira!’ Dazi lati lalutilira kuŵala, Ŵaisrayeli ŵakamalizga kuthereska ŵarwani ŵawo.
Mu Kenani mukaŵa mucali mafumu ghaheni ghanandi agho ghakatinkhanga ŵanthu ŵa Ciuta. Kukamutolera vilimika pafupifupi vinkhondi na cimoza kuti Yoswa na ŵasilikari ŵake ŵamalizge kuthereska mafumu 31 gha mu caru ca Kenani. Ici cati cacitika, Yoswa wakawoneseska kuti caru ca Kenani cagaŵika ku mafuko agho ghakaŵa ghacali kukhumba malo.
Vilimika vinandi vikajumphapo, Yoswa wakafwa na vilimika 110. Apo iyo na mabwezi ghake ŵakaŵa ŵamoyo, ŵanthu ŵakapulikiranga Yehova. Kweni ŵanthu ŵawemi aŵa ŵakati ŵafwa, ŵanthu ŵakamba kucita vinthu viheni na kunjira mu suzgo. Pa nyengo iyi ndipo ŵakakhumba comene wovwiri wa Ciuta.
Joshua 10:6-15; 12:7-24; 14:1-5; Ŵeruzgi 2:8-13.
Mafumbo
- Pa cithuzithuzi apa, kasi Yoswa wakuyowoya vici, ndipo cifukwa wuli?
- Ni mwauli umo Yehova wakawovwilira Yoswa na ŵanalume ŵake ŵankhondo?
- Ni mafumu ghalinga agho Yoswa wakathereska, ndipo kukamutolera nyengo yitali wuli?
- Nchifukwa wuli Yoswa wakagaŵa caru ca Kenani?
- Kasi Yoswa wakafwa na vilimika vilinga, ndipo nchivici cikacitikira ŵanthu apo iyo wakati wafwa?
Mafumbo ghanyake
- Ŵazgani Joshua 10:6-15.
Pakuti tamanya kuti Yehova wakacitiska zuŵa na mwezi kuyima cifukwa ca Ŵaisrayeli, kasi tili na cigomezgo wuli lero? (Josh. 10:8, 10, 12, 13; Sal. 18:3; Zinth. 18:10)
- Ŵazgani Joshua 12:7-24.
Kasi ninjani uyo wakathereska nadi mafumu 31 gha ku Kenani, ndipo nkhani iyi njakuzirwa wuli kwa ise lero? (Josh. 12:7; 24:11-13; Dute. 31:8; Luka 21:9, 25-28)
- Ŵazgani Joshua 14:1-5.
Ni mwauli umo caru cikagaŵikira ku mafuko gha Israyeli, ndipo kacitiro aka kakulongora vici pa nkhani ya kuzakakhala mu paradiso? (Josh. 14:2; Yes. 65:21; Ezek. 47:21-23; 1 Kor. 14:33)
- Ŵazgani Ŵeruzgi 2:8-13.
Nga ni umo wakacitira Yoswa mu Israyeli, kasi mbanjani awo ŵakukanirathu kusopa kwautesi? (Ŵeru. 2:8, 10, 11; Mat. 24:45-47; 2 Tes. 2:3-6; Tito 1:7-9; Civ 1:1; 2:1, 2)


text:
BAIBOLO LIKUSINTHA UMOYO WA ŴANTHU
Sono Nkhuwona Kuti Ningawovwira Ŵanji
CHAKA ICHO WAKABABIKIRA: 1981
CHARU ICHO WAKABABIKIRA: GUATEMALA
MBIRI YAKE: VINTHU VYAKOFYA VIKAMUWIRA PA WANICHI
UMO NKHAŴIRA KALE:
Nkhababikira mu tawuni ya Acul, ku mapiri ghakumanjiliro gha dazi kwa Guatemala. Nili wa fuko la Ixil, la ŵanthu ŵakuchemeka Ŵamaya. Nkhuyowoya Chisipanishi, kweniso chiyowoyero chakukwithu. Apo nkhaŵa mwana, mu Guatemala mukaŵa nkhondo ya pa wenenawene iyo yikatora vyaka 36. Ŵanthu ŵakwithu ŵanandi ŵali kufwa pa nkhondo iyi.
Apo nkhaŵa na vyaka vinayi, mukuru wane wa vyaka 7 wakaseŵereskanga bomba, ndipo likaphuntha. Ngozi iyi yili kunikoma maso. Chachitima ntchakuti mukuru wane wakafwira papo. Kufuma apo, nkhamba kukhala ku sukulu ya ŵana ŵachibulumutira mu Guatemala City, ndipo nkhasambira vilembo vya Braille. Ku sukulu kura ŵakanikanizga kuchezga na ŵana ŵanyane ndipo ŵanyane ŵakanigeganga nangauli nkhamanyanga yayi chifukwa chake. Nyengo zose nkhakhalanga waka nekha, ndipo nkhadokeranga kuluta ku holide ya myezi yiŵiri pa chaka kuti nkhachezgenge na amama. Amama ŵakaŵa ŵalusungu. Chachitima ntchakuti ŵakafwa nili na vyaka 10. Mtima wane ukasweka chomene pakumanya kuti nkhataya munthu uyo wakanitemwanga.
Nkhawelera kukaya apo nkhaŵa na vyaka 11, ndipo nkhamba kukhala na mukuru wane mwana wa adada ŵalara. Ŵakanipanga vyose, kweni pakaŵavya uyo wakanipembuzgako. Nyengo zinyake nkhaliranga kwa Chiuta kuti: “Chifukwa wuli amama ŵali kufwa? Chifukwa wuli maso ghane ghali kufwa?” Ŵanthu ŵakaniphaliranga kuti vyose ivi ni khumbo la Chiuta. Ntheura nkhatenge Chiuta ngwankhaza. Mphanyi nkhajikoma, kweni nthowa yakuti nijikomere nkhaŵavya.
Chifukwa chakuti nkhuwona yayi, ŵanthu ŵakanigololeranga na kunichitira nkhaza. Apo nkhaŵa mwana, ŵanthu ŵakanigonapo kanandi. Nkhaphara yayi ku polisi chifukwa nkhawonanga kuti palije uyo wanganovwira. Ŵanthu ŵakayowoyanga nane viŵi yayi, ndipo nkhachezganga na munthu waliyose yayi. Nkhakhalanga waka panekha, ndipo nkhagomezganga munthu yayi.
UMO BAIBOLO LIKASINTHIRA UMOYO WANE:
Apo nkhaŵa na vyaka 13, Ŵakaboni ŵa Yehova ŵaŵiri (pa ufumu na uwoli) ŵakiza kwa ine pa nyengo yakuseŵera ku sukulu. Amadamu ndiwo ŵakaŵapempha kuti ŵazakachezge nane. Amadamu aŵa ndiwo ŵakanichitiranga chitima. Ŵakaboni ŵakaniphalira ivyo Baibolo likuyowoya vyakuti ŵakufwa ŵazamuwuka kweniso kuti awo mbachibulumutira ŵazamulaŵiskaso. (Yesaya 35:5; Yohane 5:28, 29) Ivyo ŵakanisambizganga vikaŵa viwemi kwa ine, kweni chikaniŵira chakusuzga kuti niyowoyengepo, chifukwa nkhazgoŵera yayi vyakuyowoya. Nangauli nkhakhalanga waka chete, iwo ŵakachita mphwayi yayi, ŵakizanga na kunisambizga Baibolo. Ŵanthu aŵa ŵakendanga mtunda wa makilomita 10 kukwera mapiri kuti ŵakafike uko nkhakhalanga.
Pakuti nkhuwona yayi, mukuru wane wakaniphalira kuti ŵanthu aŵa ŵakuvwara makora nangauli mbasambazi yayi. Nyengo zose ŵanthu aŵa ŵakanipanga vyawanangwa, kulongora kuti ŵakunitemwa. Nkhamanya kuti Ŵakhristu ŵaunenesko ŵekha ndiwo ŵangajipeleka nthena.
Nkhasambira Baibolo na mabuku gha Braille. Nangauli ivyo nkhasambiranga nkhavipulikiskanga, kweni vinthu vinyake nkhavigomezganga yayi. Nkhagomezganga yayi kuti Chiuta wakunitemwa ine panekha kweniso kuti ŵanthu nawo ŵanganitemwa nga ndiyo. Nkhapulikiska chifukwa icho Chiuta wazomerezgera uheni, kweni vikanisuzga kugomezga kuti iyo ni Dada wachitemwa. *
Pachokopachoko, nkhamba kusintha chifukwa cha ivyo nkhasambiranga mu Baibolo. Nkhasambira kuti Chiuta wakuchitira chitima awo ŵakusuzgika. Pakuyowoya vya ŵanthu ŵake awo ŵakasuzgikanga, Chiuta wakati: ‘Nadi ndawona visuzgo vya ŵanthu ŵane, nkhumanya vitima vyawo.’ (Exodus 3:7) Nkhati namanya kuti Yehova wakuchitira chitima ŵanthu, nkhajipeleka kwa iyo. Mu 1998, nkhabatizika.
Pakati pajumpha pafupifupi chaka chimoza kufuma apo nkhabatizikira, nkhamba kosi ya ŵanthu ŵachibulumutira kufupi na msumba wa Escuintla. Mulara yumoza mu mpingo wakamanya kuti nkhusuzgikira kufika ku maungano. Chifukwa ntchakuti mpingo wapafupi ukaŵa ku Phiri uko kukakhalanga Ŵakaboni ŵaŵiri awo ŵakanisambizganga Baibolo. Ntheura pakaŵa pakusuzga kuti nende kukafika ku maungano. Mulara munyake wakanovwira. Wakasanga Ŵakaboni ŵanyake ku Escuintla awo ŵakazomera kukhala nane pa nyumba yawo na kunovwira kuti nifikenge ku maungano. M’paka sono, ŵachali kunipwelelera nga ni mwana wawo.
Ningayowoya vinandi vyakulongora kuti ŵabali mu mpingo ŵakunitemwa nadi. Nakuti vyose ivyo ŵakunichitira vikunipa chigomezgo chakuti nili pakati pa Ŵakhristu ŵaunenesko.—Yohane 13:34, 35.
UMO NASANGIRA CHANDULO:
Nili kuleka kujiwona wawakawaka kweniso kuti namara kale. Pasono nkhumanya chifukwa icho niliri wamoyo. Pakuŵa Kaboni wa Yehova, mtima wane wose uli pa kusambizga ŵanthu Baibolo m’malo mwa kughanaghana vya kulemara kwane. Kweniso nili mulara mu mpingo ndipo nkhusambizga. Naŵaso na mwaŵi wa kusambizga pa maungano ghakurughakuru.
Mu 2010, nkhanjira Sukulu Yakusambizga Uteŵeti (iyo sono yikuchemeka Sukulu ya Ŵapharazgi ŵa Ufumu) iyo yikachitikira ku El Salvador. Sukulu iyi yili kunovwira kuti nichitenge makora milimo yane mu mpingo. Sukulu iyi yili kunovwiraso kuwona kuti Yehova Chiuta wakunichindika na kunitemwa chomene.
Yesu wakati: “Muli kukondwa kukuru mu kupeleka kuluska mu kupokera.” (Milimo 20:35) Ningayowoya kuti sono nili wakukondwa, ndipo nkhuwona kuti ningawovwira ŵanji nangauli pakwamba nkhawonanga kuti vingachitika yayi. ▪
^ ndime 13 Kuti mumanye vifukwa vinyake ivyo Chiuta wazomerezgera uheni kuchitika, wonani mutu 11 mu buku la Kasi Baibolo Likusambizgaci Comenecomene? lakupharazgika na Ŵakaboni ŵa Yehova.


text:
Kasi mungatemwa kuŵerenga nkhani iyi mu %%?
Baibolo la pa Intaneti
MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
-
Monire (1-3)
-
Paulosi wakuwonga Chiuta chifukwa cha Ŵakorinte (4-9)
-
Wakuŵachiska kuti ŵaŵe ŵakukolerana (10-17)
-
Khristu ni nkhongono na vinjeru vya Chiuta (18-25)
-
Kunothera mwa Yehova (26-31)
1 Ine Paulosi, wakuchemeka kuŵa mpositole+ wa Yesu Khristu kwizira mu khumbo la Chiuta, na Sositene mubali withu
2 ku mpingo wa Chiuta uwo uli mu Korinte,+ kwa imwe mwatuŵiskika mwa Khristu Yesu,+ ŵakuchemeka kuŵa ŵatuŵa, pamoza na wose awo kulikose ŵakuchema pa zina la Fumu yithu, Yesu Khristu,+ Fumu yawo na yithu:
3 Mphanyi lusungu lukuru na mtende vyakufuma kwa Chiuta Adada ŵithu na Fumu yithu Yesu Khristu, vyaŵa namwe.
4 Nyengo zose nkhuwonga Chiuta chifukwa cha imwe pakuwona lusungu lukuru ulo Chiuta wamulongorani kwizira mwa Khristu Yesu.
5 Pakuti mwa iyo mwasambazga mu chilichose, muli na nkhongono zakupharazgira mazgu gha Chiuta kweniso mukumanya vinthu vyose.+
6 Ukaboni wakuyowoya vya Khristu+ wakhozgeka pakati pinu.
7 Ntheura mukupeleŵera yayi mu chawanangwa chilichose, uku mukulindilira mwakunweka kuvumbukwa kwa Fumu yithu Yesu Khristu.+
8 Chiuta wamukhozgani m’paka kuumaliro, kuti muŵe ŵambura kafukwa mu zuŵa la Fumu yithu Yesu Khristu.+
9 Chiuta uyo wakamuchemani kuti muŵe mu umoza na Mwana wake Yesu Khristu Fumu yithu ngwakugomezgeka.+
10 Sono nkhumuchiskani ŵabali, kwizira mu zina la Fumu yithu Yesu Khristu kuti mose muyowoyenge mwakuzomerezgana, ndiposo kuti paŵavye kugaŵikana pakati pinu,+ kweni kuti mukolerane pakuŵa na mtima umoza na kaghanaghaniro kamoza.+
11 Pakuti ŵamunyumba ya Kolowe ŵaniphalira kuti imwe ŵabali ŵane mukugaŵikana pakati pinu.
12 Nkhung’anamura kuti, waliyose wa imwe wakuti: “Ine nili wa Paulosi,” “Kweni ine nili wa Apolo,”+ “Ndipo ine nili wa Kefase,” “Kweni ine nili wa Khristu.”
13 Kasi Khristu wagaŵikana? Kasi Paulosi ndiyo wakapayikika pa khuni chifukwa cha imwe? Panji kasi mukabatizika mu zina la Paulosi?
14 Nkhuwonga Chiuta kuti nkhabatizapo yumoza wa imwe chara kupaturako Khrisipo+ na Gayo,+
15 mwakuti palije uyo wangayowoya kuti mukabatizika mu zina lane.
16 Nkhabatizaso ŵamunyumba ya Stefanasi.+ Kweni nkhumanya yayi usange nkhabatizapo munthu munyakeso.
17 Pakuti Khristu wakanituma kubatiza yayi, kweni kuti nipharazge makani ghawemi.+ Ndipo nkhwenera kupharazga na mahara gha wunthu yayi kuti khuni lakusuzgikirapo la Khristu lileke kuŵa lambura ntchito.
18 Chifukwa kuyowoya vya khuni lakusuzgikirapo mbuchindere ku awo ŵakutayika,+ kweni kwa ise tikuponoskeka, ni nkhongono za Chiuta.+
19 Pakuti kuli kulembeka kuti: “Nimazgenge vinjeru vya ŵanthu ŵavinjeru, ndipo nikanenge mahara gha ŵanthu ŵamahara.”+
20 Kasi munthu wavinjeru wali nkhu? Kasi mulembi wali nkhu? Kasi wakususka wa mu nyengo iyi wali nkhu? Asi Chiuta wali kuzgora vinjeru vya charu kuŵa uchindere?
21 Nangauli charu chili na vinjeru,+ chikatondeka kumanya Chiuta.+ Kweni Chiuta wakawona kuti waponoske awo ŵakugomezga kwizira mu uthenga wauchindere+ uwo ukupharazgika. Ivi vikulongora mahara gha Chiuta.
22 Pakuti Ŵayuda ŵakupempha vimanyikwiro+ ndipo Ŵagiriki ŵakupenja vinjeru.
23 Kweni ise tikupharazga kuti Khristu wakapayikika pa khuni ndipo Ŵayuda ŵakuwona kuti ntchinthu chakukhuŵazga kweni ŵamitundu ŵakuwona kuti mbuchindere.+
24 Kweni Ŵayuda na Ŵagiriki awo ŵali kuchemeka, ŵakuwona kuti Khristu ni nkhongono za Chiuta na vinjeru vya Chiuta.+
25 Chifukwa chinthu chauchindere chakufuma kwa Chiuta ntchavinjeru kuluska ŵanthu, ndipo chinthu chambura nkhongono chakufuma kwa Chiuta ntchankhongono kuluska ŵanthu.+
26 Pakuti ŵabali mukuwona umo wakamuchemerani. Pa ŵakuchemeka, mbanandi yayi ŵavinjeru vyathupi,+ mbanandi yayi ŵankhongono, mbanandi yayi awo ŵakababika ŵakuzirwa.+
27 Kweni Chiuta wakasora vinthu vyauchindere vya charu kuti wakhozge soni ŵanthu ŵavinjeru. Ndipo Chiuta wakasora vinthu vyambura nkhongono vya charu kuti wakhozge soni vinthu vyankhongono.+
28 Chiuta wakasora vinthu vyapasi vya charu na vinthu vyakuyuyulika, vinthu ivyo kulije, kuti wazgore vyawaka vinthu ivyo viliko.+
29 Mwakuti paŵavye munthu wanothe pamaso pa Chiuta.
30 Kweni imwe muli mu umoza na Khristu Yesu chifukwa cha Chiuta. Khristu uyu wakutivumbulira vinjeru vya Chiuta na urunji.+ Ŵanthu ŵakuŵa ŵatuŵa+ ndiposo ŵanangwa chifukwa cha sembe ya Yesu.+
31 Viŵe nga umo kuli kulembekera kuti: “Uyo wakunotha, wanothenge mwa Yehova.”+
Tumizgani
Tumizgani
1 Ŵakorinte 1
Malemba Ghakupatulika mu Mang’anamuliro gha Charu Chiphya
https://www.jw.org/finder?docid=1001061103&Book=46&Chapter=1&wtlocale=TB&srcid=share
Chitumbuka
mailto:?body=Ŵazgani Baibolo pa Intaneti%0a%0ahttps%3A%2F%2Fwww.jw.org%2Ffinder%3Fdocid%3D1001061103%26Book%3D46%26Chapter%3D1%26wtlocale%3DTB%26srcid=share&subject=Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text: 3 Pa chifukwa ichi, ine Paulosi ndine kayidi+ chifukwa cha Khristu Yesu m’malo mwa imwe ŵanthu ŵamitundu.2 Muli kupulika nadi kuti nili kupika uteŵeti+ wakuti nimovwirani kuti musange chandulo na lusungu lukuru lwa Chiuta.3 Nga umo nkhalembera pakwamba mwakudumura, chisisi chakupatulika* chikavumbulika kwa ine.4 Ntheura para mukuŵazga ichi, mungamanya umo nkhupulikiskira chisisi chakupatulika*+ cha Khristu.5 Mu miwiro yinyake, chisisi chakupatulika* ichi chikamanyikwa yayi ku ŵana ŵa ŵanthu nga umo sono chavumbukwira mwa mzimu ku ŵapositole ŵake ŵatuŵa na ntchimi,+6 kuti kwizira mu makani ghawemi ŵanthu ŵamitundu ŵaŵe ŵahaliri ŵamoza na kuŵa viŵaro vya thupi+ ndiposo ŵakusangana nase mu layizgano pamoza na Khristu Yesu.7 Nkhazgoka muteŵeti wa chisisi ichi chifukwa cha lusungu lukuru lwa Chiuta. Wakanipa chawanangwa ichi kuti walongore nkhongono zake.+8 Lusungu lukuru ulu lukapika kwa ine,+ munthu muchoko chomene pa ŵatuŵa wose,+ mwakuti nipharazge ku mitundu makani ghawemi ghakuyowoya za usambazi wambura kumara wa Khristu.9 Ndiposo kuti nilongore ŵanthu umo chisisi chakupatulika*+ chikwendeskekera, icho kufuma kale chikabisika mwa Chiuta, uyo wakalenga vinthu vyose.10 Vikaŵa nthena kuti kwizira mu mpingo,+ vinjeru vya Chiuta ivyo vikulongoreka mu nthowa zinandi, vimanyikwe ku maboma na mazaza agho ghali mu malo ghakuchanya.+11 Ichi chikukolerana na khumbo lamuyirayira ilo wakaŵa nalo lakukhwaskana na Khristu,+ Yesu Fumu yithu.12 Kwizira mwa iyo tili na wanangwa uwu wakuyowoya ndipo na chigomezgo chose tikusendelera kwa Chiuta+ chifukwa tili na chipulikano mwa Yesu.13 Ntheura nkhumupemphani kuti mungalekanga yayi chifukwa cha masuzgo agho nkhusangana nagho chifukwa cha imwe, pakuti uwu mbuchindami winu.+14 Pa chifukwa ichi, nkhujikama pasi makongono ghane kwa Adada,15 kwa awo kukufuma mazina gha mbumba zose izo zili kuchanya na pa charu chapasi.16 Nkhulomba kuti ŵamupani mwakuyana na usambazi wauchindami wawo, kuti wunthu winu wamukati+ uŵe wankhongono kwizira mu mzimu wawo.17 Ndiposo kuti kwizira mu chipulikano chinu, Khristu wakhale mu mitima yinu pamoza na chitemwa.+ Mphanyi mwajintha misisi+ na kukhazikika pa fawundeshoni,+18 kuti pamoza na ŵatuŵa wose mumanye makora uwo mbusani, utali, kutumphuka, na kunyang’amira kwa unenesko.19 Ndiposo kuti mumanye chitemwa cha Khristu+ icho chikuluska kumanya vinthu, mwakuti muŵe na mikhaliro yose iyo Chiuta wakupeleka.20 Sono kwa uyo wangafiska, kuyana na nkhongono zake izo zikugwira ntchito mwa ise,+ wachite vinandi nkhanira kuluska vinthu vyose ivyo tikulomba panji kughanaghana,+21 iyo wapike ntchindi kwizira mu mpingo ndiposo kwizira mwa Khristu Yesu mu miwiro yose muyirayira swii. Ameni.


text:
Kasi mungatemwa kuŵerenga nkhani iyi mu %%?
Baibolo la pa Intaneti
MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
2 Nilutilirenge kwimilira pa malo ghane gha ulinda,+
Nikhalenge pachanya pa vibumira.
Niŵenge maso kuti niwone ivyo wayowoyenge kwizira mwa ine
Na ivyo nizgorenge para nkhuchenyeka.
2 Yehova wakanizgora kuti:
“Lemba mboniwoni iyi, ndipo uyilembe mwakuwoneka makora pa malibwe ghapapati,+
Mwakuti uyo wakuŵazga mwakukwezga malemba agha waleke kusuzgika.+
3 Pakuti mboniwoni iyi yikulindilira nyengo yake yakutemeka,
Ndipo yikuchimbilira kuumaliro wake, yitetenge chara.
Nanga yingaziwulika, lindilira nipera!+
Pakuti yizamufiskika nadi.
Yichedwenge chara!
4 Wona uyo ngwakujikuzga,
Mtima wake ngwakunyoloka chara.
Kweni murunji wazamuŵa wamoyo chifukwa cha kugomezgeka kwake.+
5 Enya, chifukwa vinyo likupuluska,
Munthu wakujikuzga wazamufiska yayi chilato chake.
Wakusanuzga chilyokolyoko chake kuŵa chisani nga ni Dindi,
Wali nga ni nyifwa ndipo wakukhorwa chara.
Wakulutilira kuwunjika mitundu yose
Na kujiwunjikira ŵanthu wose.+
6 Asi wose aŵa ŵazamumuyowoyera ntharika, mwambi, na chinthanguni, kumuseka?+
Ŵazamuti:
‘Soka kwa uyo wakuwunjika vinthu ivyo ni vyake yayi
Wachitenge nthena m’paka pawuli?
Na uyo wakusazgirako ngongoli yake!
7 Asi awo uli nawo na ngongoli ŵazamukuwukira mwamabuchi?
Ŵazamukuwukira na kukusunkhunya mwankhaza,
Ndipo iwe uzamuŵa chinthu chakuti iwo ŵaphange.+
8 Pakuti ukaphanga mitundu yinandi,
Ŵanthu wose ŵakukhalapo ŵazamukuphanga,+
Chifukwa cha ndopa za ŵanthu izo wathiska
Na nkhaza zako izo ukachita pa charu chapasi,
Ku misumba, na kwa awo ŵakukhalamo.+
9 Soka kwa uyo wakusangira nyumba yake chandulo chiheni,
Mwakuti waŵike chivwimbo chake pachanya,
Kuti soka lileke kumusanga!
10 Nyumba yako wayinozgera vinthu vyakukhozga soni.
Ukujinangira wekha pakuparanya mitundu yinandi.+
11 Pakuti libwe lizamuchemerezga kufuma pa chiliŵa,
Ndipo phaso lizamuzgora kufuma ku mtenje.
12 Soka kwa uyo wakuthiska ndopa pakuzenga msumba,
Na uyo wakuchita ubendezi pakuzenga tawuni!
13 Wonani! Asi chikufumira kwa Yehova wa mawumba kuti ŵanthu ŵalimbikirenge ntchito kuti ŵaryeske moto,
Ndiposo kuti mitundu yijivuskenge pawaka?+
14 Chifukwa charu chapasi chizamuzura na kumanya uchindami wa Yehova
Nga umo maji ghakuzuzgira nyanja.+
15 Soka kwa uyo wakupeleka chakumwa ku ŵanyake,
Wakusazgako ukali na kutukutwa kuti ŵaloŵere,
Mwakuti wawone nkhule zawo!
16 Uzamuzura na soni m’malo mwa uchindami.
Naweso, imwa na kulongora pakweru nkhule yako yambura kukotoleka.
Nkhombo ya mu woko lamalyero la Yehova yizenge pafupi na iwe,+
Ndipo soni zizamubenekelera uchindami wako.
17 Pakuti nkhaza izo zikachitikira Lebanoni zizamukubenekelera,
Ndipo pharanyiko ilo likawofya vikoko likwiza pa iwe,
Chifukwa chakuti ukuthiska ndopa za ŵanthu
Na kuchita nkhaza pa charu chapasi,
Ku misumba na kwa awo ŵakukhalamo.+
18 Kasi chikozgo chakuŵaja chili na chandulo wuli,
Para uyo wakuŵaja wachiŵaja?
Kasi kuli chandulo wuli ku chikozgo chachisulo na msambizgi mutesi,
Nangauli uyo wachipanga wakuchigomezga,
Na kupanga ŵachiuta ŵawakawaka ŵambura kuyowoya?+
19 Soka kwa uyo wakuyowoya ku khuni kuti: “Wuka!”
Panji ku libwe lambura kuyowoya kuti: “Wuka! Tisambizga!”
Wonani! Ŵachimata na golide na siliva,+
Ndipo mukati mwake mulije na mvuchi uliwose.+
20 Kweni Yehova wali mu tempile lake lituŵa.+
Khalani chete pamaso pake, mose imwe mukukhala pa charu chapasi.’”+
Tumizgani
Tumizgani
Habakuku 2
Malemba Ghakupatulika mu Mang’anamuliro gha Charu Chiphya
https://www.jw.org/finder?docid=1001061103&Book=35&Chapter=2&wtlocale=TB&srcid=share
Chitumbuka
mailto:?body=Ŵazgani Baibolo pa Intaneti%0a%0ahttps%3A%2F%2Fwww.jw.org%2Ffinder%3Fdocid%3D1001061103%26Book%3D35%26Chapter%3D2%26wtlocale%3DTB%26srcid=share&subject=Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text: Kwa wakulongozga sumu. Sumu ya Davide.31 Nabisama mwa imwe, A Yehova.+Ningalengeskekanga chara.+Nithaskani chifukwa cha urunji winu.+2 Thyani khutu kwa ine.Zani luŵiro na kunithaska.+Muŵe phiri lane lakukhora,Malo ghakuvikilirika kuti muniponoske.+3 Pakuti ndimwe jalawe lane na linga lane lakukhora.+Munilongozgenge na kunidangilira+ chifukwa cha zina+ linu.4 Muniwuskemo mu ukonde uwo ŵanithya nawo,+Pakuti ndimwe linga lane.+5 Naŵikizga mzimu wane mu woko linu.+Mwaniwombora, A Yehova Chiuta waunenesko.*+6 Nkhutinkha awo ŵakujipeleka ku vikozgo vyawakawaka na vyambura ntchito.Kweni ine, nkhuthemba Yehova.7 Nisekelerenge chomene mu lusungu* lwinu,Chifukwa mwawona visuzgo vyane.+Mukumanya kukweŵeka kwane.8 Mundanipeleke mu woko la mulwani,Kweni mukuniyimika mu malo ghachivikiliro.*9 Munilongore lusungu, A Yehova, pakuti nili mu suzgo.Maso ghane ghalopwa na ulwilwi,+ kweniso thupi lane lose.+10 Umoyo wane wamara na chitima,+Vyaka vyane na kudagha.+Nkhongono zane zikumara chifukwa cha mphuvya zane,Viwangwa vyane vyalopwa.+11 Nkhuhoyeka na wose awo ŵakupindikana nane,+Chomenechomene na ŵazengezgani ŵane.Ŵanyane ŵakutenthema nane.Para ŵaniwona, ŵakunichimbira.+12 Ŵaniwuskamo mu mitima yawo na kuniluwa, nga ni para nili kufwa.Nili nga ntchiŵiya chakusweka.13 Napulika mahumuhumu ghanandi ghaheni,Wofi wanizingilizga.+Para ŵawungana pamoza kwimikana nane,Ŵakunozga chiŵembu kuti ŵatore umoyo wane.+14 Kweni ine nkhuthemba imwe, A Yehova.+Nkhuti: “Ndimwe Chiuta wane.”+15 Mazuŵa ghane ghali mu woko linu.*Nithaskani mu woko la ŵalwani ŵane na ku awo ŵakunitambuzga.+16 Ngweluskirani chisko chinu pa muteŵeti winu.+Niponoskani na lusungu* lwinu.17 A Yehova, ningalengeskekanga chara para nkhuchema pa imwe.+Ŵaheni ŵalengeskeke.+Ŵachetamiskike mu Dindi.*+18 Milomo yitesi yichetamiskike,+Milomo iyo mwakujituntha yikunena ŵarunji, pamoza na kujikuzga na miyuyuro.19 Uwemi winu ngukuru nadi!+Mwaŵasungira awo ŵakumopani,+Mwawulongora ku awo ŵakubisama mwa imwe pamaso pa ŵanthu wose.+20 Muŵabisenge ku udesi uko imwe muli+Kuŵajoŵeska ku viŵembu vya ŵanthu.Muŵabisenge mu chisakasa chinuKuŵabisa ku ŵakuwukira.*+21 Yehova walumbike,Pakuti wanilongora lusungu* lwake mu nthowa yakuzizwiska+ mu msumba wakuzingilizgika.+22 Apo nkhafinyilizgika, nkhati:“Nimalenge imwe mukuwona.”+Kweni nkhati nalilira kwa imwe, mukapulika kuŵeya kwane kuti munovwire.+23 Temwani Yehova, mose ŵakugomezgeka kwa iyo!+Yehova wakuvikilira ŵakugomezgeka,+Kweni wakuwezgera mwakukwana waliyose uyo wakujikuzga.+24 Khwimani, mtima winu uŵe wakukhora,+Mose imwe mukulindilira Yehova.+